Bod č.

Zastupiteľstvo Bratislavského samosprávneho kraja

Materiál na rokovanie Zastupiteľstva

Bratislavského samosprávneho kraja

dňa 25. september 2015

**N á v r h**

**na trvalé upustenie od vymáhania pohľadávok organizácií v zriaďovateľskej pôsobnosti BSK**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materiál predkladá: Materiál obsahuje:

RNDr. Martin Zaťovič 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

Ing. Marián Múdry

riaditeľ odboru financií

Mgr. Ing. Ján Keselý

riaditeľ odboru investičných činností,

správy majetku a verejného obstarávania

Ing. Roman Csabay

riaditeľ odboru školstva, mládeže a športu

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

september 2015

N á v r h u z n e s e n i a

**UZNESENIE č...... 2015**

zo dňa 25.09.2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

v zmysle Zásad hospodárenia a nakladania s majetkom BSK schválených Zastupiteľstvom BSK Uznesením č. 11/2012 zo dňa 27.01.2012

trvalé upustenie od vymáhania pohľadávok

1. **evidovaných Obchodnou akadémiou, Myslenická 1, 902 01 Pezinok**

Femoto, s.r.o., Pezinok 1 889,97 €

Autoopravovňa Strnisko Pezinok 1 036,60 €

**Spolu 2 926,57€**

1. **evidovaných Domovom sociálnych služieb pre dospelých, ul. SNP č.38, 900 84 Báhoň**

Vlasta Tököliová 27, 25 €

**Spolu 27,25 €**

2

**D ô v o d o v á s p r á v a**

**Ad/1.**

**Obchodná akadémia, Myslenická 1, 902 01 Pezinok**  požiadala Bratislavský samosprávny kraj, listom zo dňa 1.12.2014, o udelenie súhlasu k trvalému upusteniu od vymáhania pohľadávok v  sume spolu **2926,57 €,** uvedených v návrhu Uznesenia predkladaného materiálu, bližšie špecifikovaných v priloženej tabuľke.

V odôvodnení žiadosti sa uvádza:

Všetky uvedené pohľadávky, vznikli neuhradením faktúr na refundáciu nákladov vyplývajúcich z uzatvorenej Dohody o spoločnom užívaní vodohospodárskeho diela – prečerpávacej stanice, zo dňa 10.1.1998. Spoločnosť Femoto, s.r.o. Pezinok bola niekoľkokrát vyzývaná na úhradu pohľadávok, vrátane písomných upomienok. Spoločnosť sa dostala do platobnej neschopnosti, boli na jej majetok vyhlásené exekúcie a na základe výpisu z OR bolo zistené, že sa zrušila bez likvidácie a zlúčila sa so spoločnosťou respo, s.r.o. Bratislava dňa 22.9.2010. Následne sa firma respo, s.r.o. Bratislava zlúčila s inými firmami do firmy PACTA PRIVATA, s.r.o. Košúty. Táto spoločnosť bola taktiež vyzývaná k úhrade pohľadávok avšak zásielka sa vrátila späť s poznámkou „adresát neznámy“. Z uvedených dôvodov bolo upustené od ďalšieho vymáhania.

Spoločnosť Autoopravovňa Strnisko, Pezinok nesúhlasila s vyúčtovaním nákladov rozpísaných na faktúre, najmä z dôvodov, že traja účastníci zrušili prevádzku a náklady, ktoré boli rozpočítané na zostávajúcich účastníkov dohody boli z toho dôvodu vyššie. V ďalšom spoločnosť namietala, že spotreba vody školy je omnoho väčšia ako spotreba autoopravovne. Zároveň bol pozemok na ktorom sa nachádza prečerpávacia stanica odpredaný novému majiteľovi a bolo plánované uzatvoriť „novú dohodu“. Napriek tomu spoločnosť odmietla uhradiť dlžnú sumu.

Žiadateľ ďalej uviedol, že „dohoda o spoločnom užívaní vodohospodárskeho diela zo dňa 10.1.1998 má viacero nedostatkov a nepresností a v súdnom konaní by „neobstála“, ako aj s ohľadom na všetky uvedené skutočnosti, upustil od ďalšieho vymáhania dotknutej pohľadávky.

V nadväznosti na uvedené skutočnosti požiadal žiadateľ s odvolaním sa na Zásady hospodárenia a nakladania s majetkom Bratislavského samosprávneho kraja o súhlas s trvalým upustením od vymáhania dotknutých pohľadávok.

**Ad/2.**

**Domov sociálnych služib pre dospelých ul. SNP č. 38 900 84 Báhoň** požiadal Bratislavský samosprávny kraj, listom zo dňa 17.12.2014, o udelenie súhlasu k trvalému upusteniu od vymáhania pohľadávky v celkovej sume spolu **27,25 €,** uvedenej v návrhu Uznesenia predkladaného materiálu, bližšie špecifikovanej v priloženej tabuľke.

V odôvodnení žiadosti uvedenej pohľadávky uvádza:

3

Pohľadávka vznikla nezaplatením časti pohrebných nákladov po nebohej Vlaste Tököliovej zomrelej dňa 18.3.2005. Žiadateľ uplatnil pohľadávku v dedičskom konaní, kde Uznesením Okresného súdu Bratislava III v Bratislave č. 3 1 D 888/2005-41, 1305204670 zo dňa 23.3.2007, vykonateľného 20.4.2007, bola okrem ďalších platiteľov pohrebu, DSS Báhoň priznaná úhrada pohrebných nákladov za pohreb nebohej vo výške 330,27 €. Časť pohrebných nákladov DSS obdržala a ostatok je výška pohľadávky. Vykonaním šetrením súdu bolo zistené, že poručiteľka zomrela so zanechaním nepatrného majetku a  preto vo zvyšku nebola pohľadávka uhradená.

V nadväznosti na uvedené skutočnosti požiadal žiadateľ s odvolaním sa na Zásady hospodárenia a nakladania s majetkom Bratislavského samosprávneho kraja o súhlas s trvalým upustením od vymáhania dotknutých pohľadávok.

Zákon č. 446/2001 Z. z. o majetku vyšších územných celkov v platnom znení upravuje majetok vyššieho územného celku, ktorým je samosprávny kraj, nakladanie s ním a majetkové postavenie vyššieho územného celku.

V § 9 cit. zákona sa uvádza, že Vyšší územný celok a správca sú povinní hospodáriť s majetkom vyššieho územného celku podľa tohto zákona a v súlade so zásadami hospodárenia s majetkom vyššieho územného celku. Zároveň v ods. 3 cit. §9 uvádza - Zastupiteľstvo schvaľuje – nakladanie s majetkovými právami vyššieho územného celku nad hodnotu určenú v zásadách podľa ods. 2 .

Platné Zásady hospodárenia a nakladania  s majetkom Bratislavského samosprávneho kraja prijaté v  zmysle ustanovení cit. zákona Zastupiteľstvom Bratislavského samosprávneho kraja o. i. stanovujú:

**§ 12 ods. 1,2**

Pri nakladaní s pohľadávkami a inými majetkovými právami je samosprávny kraj ako aj správca majetku samosprávneho kraja povinný zabezpečiť, aby povinnosti dlžníka

boli riadne a včas splnené, respektíve, aby bola pohľadávka včas uplatnená na príslušnom orgáne.

Ak je dlžník v omeškaní s plnením svojho záväzku je samosprávny kraj a správca povinný účtovať a vymáhať tak zákonné sankcie (úrok z omeškania – zákonný, penále, náhradu škody), ako aj sankcie vyplývajúce zo zmluvy (zmluvná pokuta, úrok z omeškania- zmluvný v obchodných veciach) a náklady spojené s vymáhaním pohľadávky.

**§ 14ods.1**

Z dôvodov hodných osobitného zreteľa, najmä však z dôvodu ekonomickej neefektívnosti môže samosprávny kraj a správca po predchádzajúcom písomnom súhlase predsedu upustiť od vymáhania majetkových práv samosprávneho kraja (ďalej len pohľadávka). Dôvodom hodným osobitného zreteľa je predovšetkým:

4

* minimálny predpoklad vymoženia (zrejmá nemajetnosť dlžníka )
* dôvodný predpoklad, že náklady spojené s vymáhaním by boli vyššie ako samotná pohľadávka
* premlčanie pohľadávky bez ohľadu na to, či dlžník vzniesol námietku premlčania, alebo je zo všetkých okolností zrejmé, že ďalšie vymáhanie by bolo neúspešné, alebo nehospodárne
* ak sa jedná o vopred zrejmú bezúspešnosť uplatňovania práva pri vymáhaní pohľadávky
* predlženie dedičstva po fyzickej osobe
* zastavenie exekúcie prípadne výkonu rozhodnutia, konkurz reštrukturalizácia, alebo likvidácia najmä z dôvodu zániku povinného bez právneho nástupcu alebo insolventnosti
* dobrovoľné nezaplatenie dlhu dlžníkom vo výške nepresahujúcej 34 € (tzv. nepatrná pohľadávka, avšak iba raz, len ak súčet pohľadávky od vymáhania ktorej sa upustilo a pohľadávky od vymáhania ktorej sa má upustiť, nepresiahol 34 €
* pohľadávka je tvorená len s úroku z omeškania, poplatku z omeškania alebo zmluvnej pokuty a istina z pohľadávky je v plnom rozsahu uhradená.

**Nereálnosť vymoženia pohľadávky musí byť potvrdená odbornými útvarmi Úradu BSK (odbor financií, právne oddelenie, oddelenie investičných činností a oddelenie správy majetku) a musí byť písomne odôvodnená s uvedením dôvodov, pre ktoré navrhuje upustiť od vymáhania. Ustanovenie § 6 ods.1 písm. f) týmto nie je dotknuté,(nakladanie s majetkovými právami samosprávneho kraja nad zostatkovú/obstarávaciu hodnotu 35 000,-€).**

**§ 14 ods.2**

Správca v žiadosti o upustenie od vymáhania pohľadávky je povinný podrobne uviesť popis a výšku predmetnej pohľadávky ako aj jej prípadného príslušenstva, dôvod jej vzniknutia, všetky úkony ktoré sa vykonali na vymoženie, dôvod pre ktorý nebola uspokojená ako aj dôvod pre ktorý žiada upustiť od jej vymáhania. Zároveň je správca povinný uviesť, aké opatrenia (prípadne sankcie) boli vykonané v dôsledku vzniku nedobytnej pohľadávky.

5

**Záver:**

**A/** návrh na upustenie od vymáhania predložených pohľadávok **je v súlade s § 14 ods.1 písm. c/, platných Zásad hospodárenia a nakladania s majetkom Bratislavského samosprávneho kraja , ktorý znie cit.:**

**„** Z dôvodov hodných osobitného zreteľa, najmä však z dôvodu ekonomickej neefektívnosti môže samosprávny kraj a správca po predchádzajúcom písomnom súhlase predsedu upustiť od vymáhania majetkových práv samosprávneho kraja(ďalej len pohľadávka). Dôvodom hodným osobitného zreteľa je predovšetkým“:

minimálny predpoklad vymoženia (zrejmá nemajetnosť dlžníka )

**(písm c/) premlčanie pohľadávky bez ohľadu na to, či dlžník vzniesol námietku premlčania, alebo je zo všetkých okolností zrejmé, že ďalšie vymáhanie by bolo neúspešné, alebo nehospodárne,**

Ustanovenie § 6 ods.1 písm. f) týmto nie je dotknuté,(nakladanie s majetkovými právami samosprávneho kraja nad zostatkovú/obstarávaciu hodnotu 35 000,-€).

**B/** návrh na upustenie od vymáhania predložených pohľadávok je v rozpore **s** **ustanoveniami § 12 ods.1 a 2 a §14 ods.2 platných Zásad hospodárenia a nakladania s majetkom Bratislavského samosprávneho kraja, ktorých znenie cit.:**

**§12 ods.1 a2**

Pri nakladaní s pohľadávkami a inými majetkovými právami je samosprávny kraj ako aj správca majetku samosprávneho kraja povinný zabezpečiť, aby povinnosti dlžníka boli riadne a včas splnené, respektíve, aby bola pohľadávka včas uplatnená na príslušnom orgáne.

Ak je dlžník v omeškaní s plnením svojho záväzku je samosprávny kraj a správca povinný účtovať a vymáhať tak zákonné sankcie (úrok z omeškania – zákonný, penále, náhradu škody), ako aj sankcie vyplývajúce zo zmluvy (zmluvná pokuta, úrok z omeškania- zmluvný v obchodných veciach) a náklady spojené s vymáhaním pohľadávky.

**§ 14 ods.2**

Správca v žiadosti o upustenie od vymáhania pohľadávky je povinný podrobne uviesť popis a výšku predmetnej pohľadávky ako aj jej prípadného príslušenstva, dôvod jej vzniknutia, všetky úkony ktoré sa vykonali na vymoženie, dôvod pre ktorý nebola uspokojená ako aj dôvod pre ktorý žiada upustiť od jej vymáhania. Zároveň je správca povinný uviesť, aké opatrenia (prípadne sankcie) boli vykonané v dôsledku vzniku nedobytnej pohľadávky.

6

**Stanoviská komisií Zastupiteľstva BSK**

**Bod: „na trvalé upustenie od vymáhania pohľadávok organizácií v zriaďovateľskej pôsobnosti BSK“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál bol prerokovaný | Prítomní   6  Za  6  Proti   0  Zdržal  sa  0  Nehlasoval 0 | Odporúča predložiť na rokovanie ZBSK a schváliť predložený návrh Uznesenia |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí,  Regionálnej  spolupráce  a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti  Zdržal sa  Hlasovalo |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Zdržal sa  Proti  nehlasoval |  |  |
| Komisia školstva, športu a mládeže | Materiál bol prerokovaný | Prítomní  7  Za    7  Proti   0  Zdržal sa   0  Nehlasoval  0 | Odporúča predložiť na rokovanie ZBSK v zmysle návrhu uznesenia |  |
| Finančná komisia | Materiál bol prerokovaný | Prítomní  6  Za     6  Proti  0  Zdržal sa  0 | Odporúča ZBSK schváliť predložený návrh |  |
| Komisia  majetku, investícií a verejného obstarávania | Materiál bol prerokovaný | Prítomní  3  Za    3  Proti   0  Zdržal sa   0 | Odporúča predložiť na rokovanie ZBSK a schváliť predložený návrh Uznesenia |  |