**Oznámenie o vyhlásení obchodnej verejnej súťaže**

podľa ustanovení **§ 281 až § 288** **Obchodného zákonníka** v znení neskorších predpisov

na podávanie návrhov na uzavretie Kúpnej zmluvy k majetku vyhlasovateľa s použitím systému elektronickej aukcie

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

**Názov :** Bratislavský samosprávny kraj (BSK)

**Sídlo:** Sabinovská 16, 820 05 Bratislava

**IČO:** 36 063 606

**V zastúpení:** Ing. Pavol Frešo - predseda

**Kontaktná osoba:** JUDr. Demčáková

**tel. č.:** 02/ 48 264 312

vyhlasuje

**obchodnú verejnú súťaž**

na výber navrhovateľa na uzavretie Kúpnej zmluvy za účelom predaja majetku vyhlasovateľa.

**2. Špecifikácia predmetu obchodnej verejnej súťaže**

Predmetom kúpnej zmluvy bude nehnuteľný majetok – pozemky a stavby v areáli bývalej Strednej priemyselnej školy chemickej na Račianskej ul. 78 a 80, Bratislava , vedené Okresným úradom Bratislava, Odborom katastrálnym v registri C KN, **na LV č. 4196** Okres Bratislava III, Obec BA – m. č. Nové Mesto, katastrálne územie Nové Mesto, vo výlučnom vlastníctve Bratislavského samosprávneho kraja:

* parcely č. 13418/1 zastavané plochy a nádvoria o výmere 1785 m2
* parcely č. 13418/2 ostatné plochy o výmere 9449 m2
* parcely č. 13418/3 zastavané plochy a nádvoria o výmere 14 m2
* parcely č. 13419/1 zastavané plochy a nádvoria o výmere 1924 m2
* parcely č. 13419/2 zastavané plochy a nádvoria o výmere 142 m2
* parcely č. 13419/3 zastavané plochy a nádvoria o výmere 128 m2
* parcely č. 13419/4 zastavané plochy a nádvoria o výmere 12333 m2
* parcely č. 13419/5 zastavané plochy a nádvoria o výmere 94 m2
* stavby súp. č. 1575 situovanej na parcele č. 13419/1, iná budova (budova školy)
* stavby súp. č. 1576 situovanej na parcele č. 13418/1, iná budova (budova internátu)
* stavby súp. č. 1576 situovanej na parcele č. 13418/3, spojovacia chodba
* stavby súp. č. 1576 situovanej na parcele č. 13419/5, spojovacia chodba
* stavby súp. č. 11726 situovanej na parcele č. 13419/2, garáže
* stavby súp. č. 11727 situovanej na parcele č. 13419/3, sklad

nachádzajúce sa na Račianskej ul. č. 78 a 80 v Bratislave.

Objekt pozostáva z pozemkov a stavieb areálu bývalej Strednej priemyselnej školy chemickej a Internátu na Račianskej ul. č. 78 a č. 80 v Bratislave, t. č. nevyužívané.

Podľa znaleckého posudku je objekt v užívaní od roku 1957. Na objekte boli vykonávane len drobné opravy resp. bežná údržba.

V budove na prízemí sa nachádza obývaný priestor **o výmere 64,31 m2**, ktorý nie je evidovaný v katastri nehnuteľností na liste vlastníctva. Jedná sa v zmysle právoplatného rozhodnutia súdu o tzv . “ nájomný byt“, kde v prípade predaja **všetky práva a povinnosti vyplývajúce z nájomného vzťahu prechádzajú na nového vlastníka nehnuteľnosti, ktorá podmienka bude zároveň súčasťou budúcej kúpnej zmluvy.**

V suteréne Račianskej 80 sa **nachádzajú 2 CO kryty**, ktoré sú súčasťou internátu, nie sú v evidencii katastra nehnuteľností avšak sú evidované Okresným úradom Bratislava – odborom krízového riadenia . Každý správca uvedených CO krytov je povinný pri ich správe postupovať v súlade so zákonom č. 42/1994 Z. z. o civilnej obrane obyvateľstva ako aj Vyhláškou Ministerstva vnútra SR č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej obrany. **Podmienka správy uvedených CO krytov bude zároveň súčasťou budúcej kúpnej zmluvy.**

**Znaleckým posudkom č. 117/2015** zo dňa 04.06.2015,vypracovaným Ing. Otom Pisoňom, znalcom v odbore stavebníctvo, odhad hodnoty nehnuteľností, boli predmetné nehnuteľnosti stavby a pozemky v areáli bývalej Strednej priemyselnej školy chemickej na Račianskej ul. č. 78 a 80 v Bratislave ocenené na **4 100 000,00 €.**

**3. Typ zmluvy:**

Kúpna zmluva podľa Občianskeho zákonníka

**4. Lehota a spôsob predloženia návrhu:**

Súťaž sa začína dňom jej uverejnenia na úradnej tabuli BSK, Sabinovská 16, 820 05 Bratislava, internetovej stránke BSK a v regionálnej tlači. Navrhovateľ predkladá svoj návrh v zmysle nasledovných inštrukcií:

* 1. **Deň, mesiac, rok , hodina a čas dokedy sa môžu predkladať návrhy**: **do 31.12.2015**– **do 12.00 hod** rozhodujúci je dátum a čas doručenia návrhu v podateľni Úradu BSK
  2. **Adresa, na ktorú sa má návrh doručiť**: Úrad Bratislavského samosprávneho kraja, Sabinovská 16, 820 05 Bratislava
  3. **Jazyk, v ktorom sa musí písomný návrh predložiť:** slovenský
* **Forma predloženia návrhu:** Všetky požadované dokumenty**,** ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom navrhovateľa** a heslom: „**Obchodná verejná súťaž – predaj nehnuteľného majetku – Stredná priemyselná škola chemická, Račianska, ulica č. 78, a 80 Bratislava**,**“ – NEOTVÁRAŤ“.**
  1. Predložený návrh musí okrem iného obsahovať najmä:
     + identifikačné údaje navrhovateľa (pri F.O.: meno, priezvisko, rodné priezvisko, dátum narodenia, rodné číslo, adresa trvalého bydliska, pri P.O: obchodné meno, sídlo, IČO, DIČ, DIČ DPH, štatutárny orgán s uvedením oprávnenosti ku konaniu, originál výpisu z Obchodného registra),
     + označenie kontaktnej osoby navrhovateľa, telefonický kontakt a emailovú adresu, na ktorú mu bude vyhlasovateľom oznámený termín elektronickej aukcie
     + **navrhnutú cenu za predaj predmetu súťaže, pričom táto nesmie byť nižšia ako cena stanovená ZP , t.j. minimálne 4 100 000,00 €**
     + doklad o úhrade zábezpeky vo výške 400 000,- €
     + doklad o úhrade paušálnych nákladov v sume 20,-€
     + písomné čestné prehlásenie navrhovateľa, že súhlasí a bez výhrad akceptuje podmienky verejnej obchodnej súťaže uvedenými v článku 7 tohto oznámenia,
     + písomný súhlas navrhovateľa s tým, že v prípade neuzavretia kúpnej zmluvy z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie kúpnej zmluvy, zložená zábezpeka prepadá v prospech vyhlasovateľa titulom zmluvnej pokuty.

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté. Návrh nemožno odvolať po jeho doručení vyhlasovateľovi. Vyhlasovateľ má právo požiadať v procese hodnotenia ponúk záujemcu o vysvetlenie predloženej ponuky resp. jej časti.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Lehota na oznámenie splnenia podmienok účasti vo verejnej obchodnej súťaži formou elektronickej aukcie do 11.01.2016**

Navrhovateľom, ktorí splnili podmienky účasti vo verejnej obchodnej súťaží formou elektronickej aukcie vyhlasovateľ na emailové adresy navrhovateľov zašle oznámenie o pridelení autorizačného kódu, pod ktorými môžu navrhovatelia vstupovať do elektronickej aukcie, dátum a čas konania elektronickej aukcie, príslušnú webovú adresu, kde bude elektronická aukcia prebiehať.

**7. Ďalšie podmienky vyhlasovateľa:**

1. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,
2. vyhlasovateľ si vyhradzuje právo odmietnuť všetky predložené návrhy (§ 287 ods. 2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu,
3. návrh nemožno odvolať po jeho doručení vyhlasovateľovi,
4. vyhlasovateľ si vyhradzuje právo meniť všetky uvedené podmienky obchodnej verejnej súťaže,
5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
6. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže,
7. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
8. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
9. navrhovateľ je povinný pred podaním návrhu zaplatiť vyhlasovateľovi určenú paušálnu náhradu nákladov **vo výške 20,00 €** spojených s obchodnou verejnou súťažou, pričom táto náhrada sa navrhovateľovi nevracia, a to ani v prípade zrušenia súťaže, doklad o jej zaplatení je prílohou návrhu, zaplatením sa rozumie vloženie sumy priamo do pokladne Úradu BSK v čase stránkových hodín alebo pripísanie sumy na príjmový účet vyhlasovateľa **Štátna pokladnica : SK17 8180 0000 0070 0048 7447**, vo variabilnom symbole účtovného dokladu pre potreby identifikácie navrhovateľa bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
10. navrhovateľ je povinný zložiť na účet vyhlasovateľa **SK70 8180 0000 0070 0048 7463** finančnú **zábezpeku vo výške 400 000,- €,** doklad o zaplatení je prílohou návrhu, zaplatením sa rozumie pripísanie sumy na uvedený účet vyhlasovateľa, vo variabilnom symbole účtovného dokladu pre potreby identifikácie navrhovateľa, bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa. Zábezpeka sa uchádzačom vracia po nadobudnutí účinnosti uzatvorenej kúpnej zmluvy s úspešným uchádzačom
11. v prípade ak nebude s vybraným účastníkom uzatvorená kúpna zmluva z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie kúpnej zmluvy, zábezpeka podľa predchádzajúceho bodu prepadá v prospech vyhlasovateľa titulom zmluvnej pokuty,
12. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
13. vyhlasovateľ si vyhradzuje právo odmietnuť navrhovateľa v prípade ak tento je, alebo v minulosti bol dlžníkom vyhlasovateľa, resp. organizácie v jeho zriaďovateľskej pôsobnosti, resp. v ktorej má vyhlasovateľ majetkovú účasť,
14. kupujúci podpíše kúpnu zmluvu do 60 dní od schválenia víťaza OVS v Zastupiteľstve Bratislavského samosprávneho kraja s tým, že ak v tejto lehote nájomca nepodpíše kúpnu zmluvu, uznesenie stráca platnosť,
15. kupujúci uhradí kúpnu cenu do 30 dní od podpísania kúpnej zmluvy obidvoma kúpnymi stranami,
16. kupujúci berie na vedomie, že budova internátu je „zaťažená“ obývaným priestorom o výmere 64,31 m2 a súhlasí s prevzatím všetkých práv a povinností vyplývajúcich z nájomného vzťahu,
17. kupujúci berie na vedomie, že v suteréne budovy internátu sa nachádzajú 2 CO kryty, ktoré sú súčasťou internátu,
18. na pozemok p. č. 13418/2 ostatné plochy o výmere 9449 m2 sa zriaďuje predkúpne právo ako vecné bremeno in rem, spočívajúce v povinnosti kupujúceho (víťaza OVS) ponúknuť uvedený pozemok na predaj predávajúcemu (BSK), a to v prípade ak sa kedykoľvek v budúcnosti rozhodne previesť vlastnícke právo k uvedenej parcele, alebo jej akejkoľvek časti a to za cenu zodpovedajúcu kúpnej cene, za ktorú tieto pozemky nadobudol. Uvedené vecné bremeno BSK neuplatní v prípade, ak kupujúci (víťaz OVS) uhradí predávajúcemu (BSK) doplatok kúpnej ceny vo výške 400 000,- €

**8. Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže formou elektronickej aukcie len v prípade, ak jeho obsah bude zodpovedať súťažným podmienkam. Týmto navrhovateľom bude oznámený termín konania elektronickej aukcie, pričom jej výsledok bude predložený Zastupiteľstvu BSK na schválenie v zmysle ust. § 9 odsek 3 písm. a) zákona č. 446/2001 Z. z. o majetku vyšších územných celkov v platnom znení. Zastupiteľstvo BSK schvaľuje výsledok OVS aj v prípade jediného záujemcu.

**9. Všeobecne záväzné právne predpisy dodržiavané pri verejnej obchodnej súťaži:**

– zákon č. 513/1991 Zb. Obchodný zákonník v platnom znení,

– zákon č. 40/1964 Zb. Občiansky zákonník v platnom znení,

– zákon č. 162/1995 Z. z. Katastrálny zákon v platnom znení,

– Zásady hospodárenia a nakladania s majetkom Bratislavského samosprávneho kraja,

V Bratislave dňa ...............................

Za vyhlasovateľa