**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 25. septembra 2015

**Informácia**

**o výsledku kontroly hospodárenia samosprávnych krajov za rok 2014 vykonanej NKÚ SR na Bratislavskom samosprávnom kraji**

**Predkladateľ:** **Materiál obsahuje:**

RNDr. Martin Zaťovič 1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

**Zodpovedný:**

MUDr. Valerián Potičný, MPH

riaditeľ Úradu BSK

**Spracovatelia:**

Ing. Milan Slezák

referent odd. vnútorného auditu

Ing. Jozef Krnáč

referent odd. vnútorného auditu

Bratislava

september 2015

**UZNESENIE č. .... / 2015**

zo dňa 25. 09. 2015

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

informáciu o výsledku kontroly hospodárenia samosprávnych krajov za rok 2014 vykonanej NKÚ SR na Bratislavskom samosprávnom kraji.

Dôvodová správa

Kontrolnú akciu zameranú na hospodárenie samosprávnych krajov vykonal Najvyšší kontrolný úrad SR v súlade so strategickým plánom kontrolnej činnosti úradu na roky 2015 – 2017 a nadväzovala na jednu z nosných tém, ktorou je dlhodobá udržateľnosť verejných financií.

Účelom kontroly bolo preveriť súlad so všeobecne záväznými právnymi predpismi pri hospodárení s verejnými prostriedkami a nakladaní s majetkom vyššieho územného celku a preveriť a vyhodnotiť plnenie opatrení prijatých na základe výsledkov kontroly NKÚ SR vykonanej na BSK v roku 2012.Kontrola bola vykonaná v čase od 02. 02. 2015 do 22. 04. 2015 a overované bolo hospodárenie úradu v roku 2014.

Kontrola skončila podpísaním Zápisnice o prerokovaní protokolu o výsledku kontroly 25. 05. 2015. Predsedovi BSK bolo uložené prijať opatrenia na odstránenie zistených nedostatkov a tieto zaslať v stanovenom termíne NKÚ SR. Taktiež bolo uložené v stanovenom termíne do 30. 09. 2015 zaslať správu o splnení, resp. plnení týchto opatrení. Protokol o výsledku kontroly NKÚ SR z mája 2015 je v prílohe tejto informácie.

**Zistené bolo nasledovné:**

* Porušenie zákona o účtovníctve tým, že v jednom prípade účtovný doklad nebol vystavený ako preukázateľný účtovný záznam ( výdavok 473,34 eur nebol doložený dokladom z elektronickej registračnej pokladnice).Z uvedeného vyplýva aj porušenie zákona o finančnej kontrole a vnútornom audite tým, že predbežná finančná kontrola bola v danom prípade vykonaná formálne.
* Porušenie zákona o verejnom obstarávaní v štyroch prípadoch, pričom zistené formálne nedostatky nemali vplyv na realizované procesy verejného obstarávania a na ich výsledky.

**Nedostatky neboli zistené** v oblasti zostavenia rozpočtu, v rozpočtovom procese, v jeho plnení, analýzou príjmovej a výdavkovej časti rozpočtu, v dlhovej politike, v evidencii a v  nakladaní s majetkom VÚC, v inventarizácii majetku, pri poskytovaní a vyúčtovaní dotácií z rozpočtu BSK, v účtovnej závierke za rok 2014,v povinnosti zverejňovania zmlúv a v spoľahlivosti vnútorného kontrolného systému, ktorý bol hodnotený ako dobrý. Taktiež plnenie opatrení z predchádzajúcej kontroly bolo hodnotené ich účinnosťou na 100%.

Predmetná informácia je na rokovanie Zastupiteľstva BSK predložená z dôvodu písomnej požiadavky predsedu NKÚ SR z 26. 05. 2015, ktorý žiada spätnú informáciu formou výpisu z uznesenia Zastupiteľstva BSK o výsledku prerokovania protokolu o výsledku kontroly.

Na odstránenie kontrolou zistených nedostatkov a príčin ich vzniku vydal predseda BSK príkaz č.1/2015 z 11. 06. 2015, ktorým prijal 8 opatrení.

NKÚ SR, aj napriek tomu, že v niektorých vyššie uvedených oblastiach hospodárenia neboli zistené nedostatky, odporúčal BSK upraviť v internej smernici podmienky čerpania reprezentačných výdavkov, postup riešenia pri zmarených investíciách, odpísať nevymožiteľné pohľadávky režimom v zmysle interných zásad o hospodárení s majetkom a usporiadať dokladovo s Regionálnymi cestami Bratislava vyradené motorové vozidlá. Uvedené odporúčania boli akceptované v príkaze predsedu BSK v plnom rozsahu.

Ku dňu vypracovania tejto informácie bola oddelením vnútorného auditu vykonaná kontrola plnenia prijatých opatrení a bolo zistené, že dve opatrenia sú splnené, päť opatrení je rozpracovaných a jedno opatrenie bude splnené zaslaním správy o plnení opatrení NKÚ SR.

**Stanoviská komisií Zastupiteľstva BSK**

**Bod: Informácia o výsledku kontroly hospodárenia samosprávnych krajov za rok 2014 vykonanej NKÚ SR na BSK**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho tak, ako bol predložený na rokovanie komisie | Prítomní 6  Za 6  Proti 0  Zdržal 0  Nehlasoval:0 | X | X |
| Komisia európskych záležitostí, regionálnej spolupráce a  cestovného ruchu | Komisia európskych záležitostí, regionálnej spolupráce a cestovného ruchu berie na vedomie predložený materiál. | Prítomní 9  Za 9  Proti 0  Zdržal 0  Nehlasoval:0 | X | X |
| Komisia kultúry | Komisia kultúry po prerokovaní predložený materiál berie na vedomie,  odporúča Z BSK materiál prerokovať a zobrať na vedomie. | Prítomní 6  Za 6  Proti 0  Zdržal 0  Nehlasoval:0 | X | X |
| Komisia školstva, športu a mládeže | Komisia materiál prerokovala a odporúča v zmysle návrhu uznesenia predložiť na rokovanie Zastupiteľstva BSK. | Prítomní 7  Za 7  Proti 0  Zdržal 0  Nehlasoval:0 | X | X |
| Komisia dopravy | KD po prerokovaní odporúča Z BSK prerokovať a zobrať na vedomie predložený materiál v zmysle navrhnutého uznesenia | Prítomní 9  Za 9  Proti 0  Zdržal 0  Nehlasoval:0 | X | X |
| Komisia regionálneho rozvoja, územného plánovania a životného prostredia | Komisia po prerokovaní materiálu odporúča Z BSK predloženú informáciu zobrať na vedomie. | Prítomní 7  Za 7  Proti 0  Zdržal 0  Nehlasoval:0 | X | X |
| Komisia majetku, investícií a verejného obstarávania | Komisia majetku, investícií a verejného obstarávania po prerokovaní materiálu odporúča tento predložiť na rokovanie Zastupiteľstva Bratislavského samosprávneho kraja a schváliť predložený návrh uznesenia. | Prítomní 3  Za 3  Proti 0  Zdržal 0  Nehlasoval:0 | X | X |
| Finančná komisia | **FK odporúča Z BSK zobrať na vedomie** „Informáciu o výsledku kontroly hospodárenia samosprávnych krajov za rok 2014 vykonanej NKÚ SR na BSK“ | Prítomní 6  Za 6  Proti 0  Zdržal 0  Nehlasoval:0 | X | X |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.