**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 25.09.2015

**Návrh**

**Dohody medzi Bratislavským samosprávnym krajom (Slovenská republika) a Spolkovou krajinou Dolné Rakúsko (Rakúsko) o cezhraničnej spolupráci 2015 - 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál predkladá: Materiál obsahuje:

PhDr. Gabriella Németh 1. Návrh uznesenia

podpredsedníčka Bratislavského 2. Dôvodová správa

samosprávneho kraja 3. Dohoda o spolupráci ......

4. Stanoviská komisií

Zodpovedná:

PaedDr.Barbora Oráčová, PhD.

riaditeľka Kancelárie predsedu

Spracovatelia:

Ing.Matilda Kropáčková

vedúca oddelenia zahraničných vzťahov,

protokolu a EZ

Mgr. Barbora Lukáčová

riaditeľka odboru

stratégie a riadenia projektov

JUDr.Matúš Šaray

vedúci právneho oddelenia

Bratislava

september 2015

Návrh uznesenia

**UZNESENIE č. .......... / 2015**

zo dňa 25.09.2015

Zastupiteľstvo Bratislavského samosprávneho kraja po prerokovaní materiálu

**schvaľuje**

Dohodu medzi Bratislavským samosprávnym krajom (Slovenská republika) a Spolkovou krajinou Dolné Rakúsko (Rakúsko) o cezhraničnej spolupráci 2015 – 2019.

**D ô v o d o v á s p r á v a**

Posilňovanie bilaterálnej spolupráce a rozvoj cezhraničnej spolupráce s Rakúskom vo všetkých oblastiach patrí medzi trvalé priority zahraničnej politiky SR, založenej na rámcovej medzištátnej dohode medzi Rakúskou republikou a Slovenskou republikou o cezhraničnej spolupráci. Tradične dobrá politická spolupráca umocnená ekonomickými a kultúrnymi väzbami vytvára dobré predpoklady pre regionálnu spoluprácu.

Predkladaný návrh Dohody medzi Bratislavským samosprávnym krajom a Spolkovou krajinou Dolné Rakúsko predstavuje už 3. etapu vzájomných zmluvných vzťahov, prvá dohoda bola uzavretá v roku 2005, druhá v roku 2009. Súbežne boli uzavreté dohody, a tiež sa pripravuje uzavretie dohody s identickým obsahom aj medzi TTSK, Hlavným mestom SR Bratislavou a Dolným Rakúskom.

Cieľom predkladanej dohody je lepšia koordinácia cezhraničnej spolupráce a ďalšie prehĺbenie aktivít vo vytýčených oblastiach uvedených v návrhu dohody.

V súvislosti s novým programovým obdobím EÚ sa vytvárajú možnosti v pokračovaní doterajšej spolupráce predovšetkým v rámci programu cezhraničnej spolupráce SR -Rakúsko. Uzavretie zmluvného dokumentu uľahčí oprávneným subjektom proces predkladania žiadostí o financovanie projektov.

Podpis Dohody nepredstavuje mimoriadne finančné náklady, náklady spojené s podpisom Dohody budú financované v rámci plánovaného rozpočtu Kancelárie predsedu BSK na rok 2015.

Dohoda môže byť podpísaná predstaviteľmi oboch strán po schválení Zastupiteľstvom Bratislavského samosprávneho kraja v zmysle §5 odst.4 zákona č. 302/2001 Z.z. nadpolovičnou väčšinou všetkých poslancov zastupiteľstva, ako aj po schválení parlamentom Spolkovej republiky Dolné Rakúsko.