**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

25. sebtembra 2015

**Správa**

**o výsledku kontrolnej činnosti útvaru hlavného kontrolóra Bratislavského samosprávneho kraja za 1. polrok 2015**

Predkladateľ: Materiál obsahuje:

Ing. Štefan Marušák 1. Návrh uznesenia

hlavný kontrolór BSK 2. Dôvodová správa

3. Tabuľky

4. Stanoviská komisií

Zodpovedný:

Ing. Bystrík Hollý

riaditeľ ÚHK BSK

Spracovateľ:

Mgr. Jozef Ďurčo

kontrolór odd. všeobecnej kontroly ÚHK BSK

Bratislava

september 2015

N á v r h u z n e s e n i a

**UZNESENIE č. ........../2015**

zo dňa 25. 09. 2015

Zastupiteľstvo Bratislavského samosprávneho kraja po prerokovaní materiálu

**A. b e r i e n a v e d o m i e**

Správu o výsledkoch kontrolnej činnosti útvaru hlavného kontrolóra Bratislavského samosprávneho kraja za 1. polrok 2015.

**Správa o výsledku kontrolnej činnosti útvaru hlavného kontrolóra Bratislavského samosprávneho kraja za 1. polrok 2015**

**Ú v o d**

Útvar hlavného kontrolóra Bratislavského samosprávneho kraja (ďalej len „ÚHK“) postupoval pri plnení úloh podľa plánu kontrolnej činnosti na 1. polrok 2015, ktorý bol schválený uznesením zastupiteľstva BSK č. 96/2014 z 12. 12. 2014 a stanovil ÚHK vykonať v sledovanom období 16 kontrol.

ÚHK sa pri výkone kontrolnej činnosti riadil zásadami vyplývajúcimi zo zákona č. 302/2001 Z. z. o samospráve vyšších územných celkov v znení neskorších predpisov a zo zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

Kontroly boli zamerané predovšetkým na hospodárnosť, efektívnosť a účinnosť použitia a poskytnutia finančných prostriedkov, správnosť a oprávnenosť financovania bežných a kapitálových výdavkov, hospodárenie a nakladanie s majetkom BSK, na dodržiavanie zásad verejného obstarávania tovarov, prác a služieb, správnosť a úplnosť účtovníctva, správnosť zaraďovania a odmeňovania zamestnancov a na plnenie opatrení prijatých na nápravu nedostatkov a  odstránenie príčin ich vzniku zistených z kontrol hospodárenia vykonaných v predchádzajúcom období. Vykonanými kontrolami ÚHK zisťoval aj stav dodržiavania zmluvných vzťahov vyplývajúcich z nájomných zmlúv uzavretých medzi BSK ako prenajímateľom a zmluvným partnerom ako nájomcom ako aj zmlúv o poskytnutí dotácií.

V prvom polroku 2015 ÚHK skutočne vykonal 18 kontrol, z toho do 30. 6. 2015 bolo s kontrolovanými subjektmi prerokovaných 10 kontrol, 8 kontrol bolo prerokovaných po  30. 6. 2015. Na konci sledované obdobia ÚHK mal 3 kontroly rozpracované.

Z vykonaných kontrol bolo 14 zameraných na kontrolu hospodárenia s verejnými prostriedkami a nakladania s majetkom samosprávneho kraja, 2 kontroly plnenia opatrení na odstránenie nedostatkov a príčin ich vzniku, jedna kontrola vybavovania sťažností a petícií na úrade BSK za rok 2014 a kontrola plnenia uznesení zastupiteľstva BSK za rok 2014. V rámci plánu kontrolnej činnosti ÚHK vypracoval stanovisko k záverečnému účtu hospodárenia BSK za rok 2014. Mimo plánu kontrol útvar hlavného kontrolóra bol prizvaný ku kontrole Slovak Lines, a. s. vykonanej úradom BSK na základe poverenia predsedu BSK.

ÚHK spolu s oddelením vnútorného auditu úradu BSK na základe uznesenia č. 16/2015 zastupiteľstva BSK a  uznesenia č. 38/2015 vykonal mimoriadnu kontrolu výkonu predbežnej finančnej kontroly (hospodárnosti, účelnosti, efektívnosti a účinnosti) v oblasti nakladania s majetkom VÚC na oddelení správy majetku úradu BSK.

Na základe zistených porušení všeobecne záväzných právnych a interných predpisov pri výkone kontroly na subjektoch kontrolné skupiny vypracovali správu z kontroly hospodárenia a z kontroly plnenia opatrení prijatých na nápravu nedostatkov a na odstránenie príčin ich vzniku. V prípade, ak neboli zistené porušenia, kontrolné skupiny vypracovali záznam.

Kompletné správy o výsledku vykonaných kontrol sú k dispozícii na ÚHK. Ich súčasťou sú aj opatrenia na nápravu zistených nedostatkov a na odstránenie príčin ich vzniku prijaté štatutárnymi zástupcami kontrolovaných subjektov.

Na základe uznesenia zastupiteľstva BSK č. 90/2007 ÚHK predložil na rokovanie finančnej komisie Z BSK dve priebežné informácie o výsledku kontrol vykonávaných v sledovanom období.

**A. Prehľad skončených kontrol aj s kontrolnými zisteniami podľa jednotlivých kontrolovaných subjektov**

1. **Úrad Bratislavského samosprávneho kraja, Sabinovská 16, Bratislava**

Kontrolované obdobie rok 2014

Kontrola bola zameraná na vybavovanie sťažností a petícií na úrade Bratislavského samosprávneho kraja za rok 2014. Kontrolou neboli zistené nedostatky, a preto o výsledku kontroly bol vypracovaný záznam.

Hlavný kontrolór v zmysle zákona o samospráve vyšších územných celkov predložil na zasadnutie zastupiteľstva BSK 24. 4. 2015 Správu o vybavovaní sťažností a petícií na úrade BSK za rok 2014.

1. **Úrad Bratislavského samosprávneho kraja, Sabinovská 16, Bratislava**

Kontrolované obdobie rok 2014

Kontrola bola zameraná na plnenie uznesení zastupiteľstva Bratislavského samosprávneho kraja za rok 2014. Kontrolou neboli zistené nedostatky, a preto o výsledku kontroly bol vypracovaný záznam.

Hlavný kontrolór v zmysle zákona o samospráve vyšších územných celkov predložil na zasadnutie zastupiteľstva BSK 24. 4. 2015 Správu o plnení uznesení zastupiteľstva Bratislavského samosprávneho kraja za rok 2014.

1. **Bratislavské bábkové divadlo, Dunajská 36, Bratislava**

Kontrolované obdobie od 1. 1. 2013 do 30. 6. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Bratislavské bábkové divadlo, Dunajská ul. 36, 811 08 Bratislava 1.

Kontrolou bolo zistené:

* Predložený pracovný poriadok nebol prerokovaný a podpísaný predsedom ZO OH divadla, čím došlo k porušeniu ustanovenia § 12 zákona č. 552/2003 Z. z. o výkone práce vo verejnom záujme v znení neskorších predpisov. Organizačný poriadok nie je zosúladený s aktuálnymi právnymi predpismi.
* Kontrolovaný subjekt pri pracovných cestách nepostupoval v zmysle ustanovení zákona o cestovných náhradách tým, že zamestnanca písomne nevyslal a v cestovnom príkaze presne neurčil miesto jeho nástupu, miesto výkonu práce, čas trvania, spôsob dopravy a miesto skončenia pracovnej cesty.
* Kontrolovaný subjekt niektorým zamestnancom vydal k dvom pracovným zmluvám iba jedno rozhodnutie o plate, čím došlo zo strany kontrolovaného subjektu k porušeniu ustanovenia § 50 Zákonníka práce.
* Kontrolovaný subjekt neúčtoval na účtoch časového rozlíšenia sumy tých účtovných dokladov, ktoré boli vystavené ku koncu účtovného obdobia alebo na začiatku nasledovného účtovného obdobia a podľa ich obsahu celkom, alebo čiastočne mali byť rozúčtované do obdobia, s ktorým časovo a vecne súviseli.
* Kontrolovaný subjekt v kontrolovanom období z dôvodu zámeny pojmov vykonal inventúru pokladne štyrikrát ročne namiesto inventarizácie pokladne, pričom tieto doklady neobsahovali všetky náležitosti stanovené zákonom o účtovníctve.
* Kontrolovaný subjekt pri záväzkových vzťahoch obchodného a pracovnoprávneho charakteru predbežnú finančnú kontrolu nevykonával a pri ostatných finančných operáciách ju nevykonával v súlade s ustanoveniami zákona o finančnej kontrole v znení platnom v kontrolovanom období.

Z uvedených kontrolných zistení kontrolovaný subjekt porušil nasledovné všeobecné právne predpisy a interné predpisy:

* zákon č. 431/2002 Z. z. o účtovníctve v znení neskorších predpisov,
* zákon č. 311/2001 Z. z. Zákonník práce v znení neskorších predpisov,
* zákon č. 283/2002 Z. z. o cestovných náhradách v znení neskorších predpisov,
* zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov,
* zákon č. 552/2003 Z. z. o výkone práce vo verejnom záujme v znení neskorších predpisov,
* zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov,
* čl. 9 ods. 3 a ods. 4 smernice o cestovných náhradách č. 15/2011 z 28. 2. 2011 platnej s účinnosťou od 1. 3. 2011.

Poverený zamestnanci na výkon kontroly v kontrolovanom subjekte Bratislavské bábkové divadlo nezistil porušenie finančnej disciplíny.

**Záver:**

Kontrolovaný subjekt prijal 8 opatrení na odstránenie nedostatkov a príčin ich vzniku zistených kontrolou.

1. **Stredná odborná škola chemická, Vlčie hrdlo 50, 821 07, Bratislava**

Kontrolované obdobie od 01. 01. 2013 do 30. 06. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Stredná odborná škola chemická, Vlčie Hrdlo 50, 821 07 Bratislava.

V kontrolovaných oblastiach boli zistené porušenia nasledovných právnych predpisov:

* zákona č. 431/2002 Z. z. o účtovníctve v znení neskorších predpisov, ako aj ďalších právnych predpisov týkajúcich sa účtovníctva napr. tým, že kontrolovaný subjekt svoje účtovníctvo neviedol v súlade s požiadavkami platnej legislatívy a vnútorných aktov riadenia kontrolovaného subjektu, nedodržiaval ustanovenia týkajúce sa inventarizácie, účtoval iba na základe interných dokladov, nesprávne účtoval, resp. neúčtoval vôbec,
* zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov tým, že pri nakladaní s verejnými prostriedkami nebola vždy dodržiavaná zásada hospodárnosti, efektívnosti a účinnosti vynakladania verejných prostriedkov,
* zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov tým, že kontrolovaný subjekt neoveroval súlad každej pripravovanej finančnej operácie s platnými právnymi predpismi a vnútornými aktmi riadenia,
* zákona č. 311/2001 Z. z. Zákonník práce v spojení so zákonom č. 552/2003 Z. z. o výkone práce vo verejnom záujme v znení neskorších predpisov v oblasti mzdových nákladov a personálnej agendy, pričom v tejto oblasti kontrolná skupina konštatovala porušenie finančnej disciplíny podľa § 31 ods. 1, písm. b) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v celkovej sume 22 775,66 €, ako aj zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, vyhlášky MŠ SR č. 437/2009, ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov,
* zákona č. 283/2002 Z. z. o cestovných náhradách v znení neskorších predpisov tým, že kontrolovaný subjekt nevystavoval cestovné príkazy, nepostupoval hospodárne pri vyplácaní cestovných náhrad a nedodržiaval lehoty na zúčtovanie cestovných príkazov,
* smernice č. 72/2012 o verejnom obstarávaní v podmienkach BSK a smernice č. 76/2013 o verejnom obstarávaní v podmienkach BSK tým, že nevykonával verejné obstarávanie (prieskum trhu) a v spojitosti s tým nedodržal ustanovenia zákona č. 25/2006 Z. z. o verejnom obstarávaní a o zmene a doplnení niektorých zákonov, ktoré mu prikazovali zverejňovať raz štvrťročne súhrnnú správu o zákazkách nad 1 000  €.

**Záver:**

Kontrolovaný subjekt prijal 22 opatrení na odstránenie nedostatkov a príčin ich vzniku zistených kontrolou.

1. **Spojená škola, Ul. SNP 30, 900 28 Ivanka pri Dunaji**

Kontrolované obdobie: od 01. 01. 2013 do 30. 06. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Spojená škola, Ul. SNP 30, 900 28 Ivanka pri Dunaji.

Kontrolou bolo zistené, že:

* Kontrolovaný subjekt vykonal vyúčtovanie pracovných ciest zamestnancov, ktorí predložili cestovné príkazy č. 74/2013, č. 105/2013, č. 124/2013 v mesiacoch august, október a november až 19. 12. 2013. Podľa § 36 ods. 8 zákona č. 283/2002 Z. z. o cestovných náhradách v znení neskorších predpisov je zamestnávateľ povinný do desiatich pracovných dní odo dňa predloženia písomných dokladov vykonať vyúčtovanie pracovnej cesty alebo inej skutočnosti zakladajúcej nárok na náhrady podľa tohto zákona. Týmto konaním kontrolovaný subjekt nedodržal lehotu uvedenú v § 36 ods. 8 zákona č. 283/2002 Z. z. o cestovných náhradách v znení neskorších predpisov.
* Pri zúčtovaní spotreby pohonných látok, v „záznamoch o spotrebe PHM“ nie je vždy uvedená normovaná spotreba podľa technického preukazu vozidla, resp. normy uvedenej v prílohe č. 1 k internej smernici č. 12, ale je uvedená iná hodnota normovanej spotreby. Preto prepočítanie spotreby vozidla za daný mesiac v predmetných prípadoch, nebolo realizované v súlade s internou smernicou č. 12 na zabezpečenie hospodárneho využívania autodopravy.
* Kontrolovaný subjekt v roku 2014 porušil § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov tým, že ako verejný obstarávateľ nezverejňoval v profile raz štvrťročne súhrnnú správu o zákazkách s hodnotami rovnakými alebo vyššími ako 1 000 eur.
* V roku 2013 tým, že nezverejňoval súhrnnú správu o zákazkách s nízkou hodnotou s cenami vyššími ako 1 000 eur, kontrolovaný subjekt porušil ustanovenie § 102 ods. 4 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.
* Predložený inventúrny súpis z roku 2013 nemá náležitosti uvedené v § 30 ods. 2 zákona č. 431/2002 Z. z. o účtovníctve v znení neskorších predpisov. Kontrolnej skupine bol predložený len „protokol o inventarizácii“.
* Kontrolovaný subjekt nepostupoval v roku 2013 v súlade s internou smernicou č. 42 „Vedenie pokladnice – školy a hospodárskej činnosti“ z 5. 1. 2008, kde je v časti II. bod. 1 uvedené, že pokladničná kniha musí byť zviazaná, musí byť označená názvom Pokladničná kniha a stránky musia byť očíslované, pretože pokladničná kniha za rok 2013 nebola zviazaná a bola vedená na mesačnej báze.
* Kontrolovaný subjekt nepostupoval v súlade s § 2 písm. i) bod 19 výnosu Ministerstva financií Slovenskej republiky z 28. decembra 2012 č. MF/026991/2012-321, ktorým sa ustanovuje denný limit zostatku v pokladni (1000 €), ktorý v niektorých prípadoch prekročil.
* Pri uzatvorení zmluvy o užívaní tenisových kurtov z 1. 5. 2013 kontrolovaný subjekt postupoval v rozpore s § 10 ods. 3, Zásad hospodárenia a nakladania s majetkom Bratislavského samosprávneho kraja z 1. 2. 2012 tým, že ako správca majetku prenechal tenisové kurty do dlhodobého nájmu bez písomného súhlasu predsedu Bratislavského samosprávneho kraja.
* Kontrolovaný subjekt listom 26. 5. 2014 požiadal o súhlas k vyradeniu neupotrebiteľného hnuteľného majetku (traktor Zetor 10145 v nadobúdacej hodnote 6 931,59 €; zostatková hodnota = 0,00 €), ktorý doručil BSK 3. 6. 2014.

BSK listom zn. 100712/2014-SEM/34 9. 7. 2014 udelil súhlas k vyradeniu neupotrebiteľného hnuteľného majetku, ktorý bol doručený kontrolovanému subjektu dňa 4. 8. 2014. V skutočnosti k odpredaju poľnohospodárskeho kolesového traktora Zetor 10145, ktorý bol vedený pod inv. č. AT/884-12, došlo na základe kúpnej zmluvy 3. 3. 2014 a vyradený bol z evidencie v máji 2014. Predmetným konaním bolo porušené ustanovenie § 5 ods. 4 Zásad hospodárenia a nakladania s majetkom Bratislavského samosprávneho kraja.

**Záver:**

Kontrolovaný subjekt prijal 12 opatrení na odstránenie nedostatkov a príčin ich vzniku zistených kontrolou.

1. **Stredná odborná škola, Ivanská cesta 21, 826 01 Bratislava**

Kontrolované obdobie: od 1. 1. 2013 do 30. 6. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v príspevkovej organizácii Stredná odborná škola, Ivanská cesta 21, 826 01 Bratislava.

Kontrolou bolo zistené, že:

* Dodatky k zriaďovacej listine neobsahujú dátum účinnosti, tým nie je zrejmé, kedy sa stávajú záväznými.
* Kontrolovaný subjekt porušil § 152 ods. 3 Zákonníka práce tým, že prispieval zamestnancom na jedno jedlo menej ako 55 % z ceny jedla. Poskytnutý príspevok bol vo výške 1,78 €, t. j. 52,35 %, poskytnutý mal byť vo výške 1,87 €, t. j. 55 % z ceny jedla.
* Kontrolovaný subjekt porušil ustanovenie § 7 ods. 2 zákona č. 446/2001 Z. z. o majetku vyšších územných celkov v znení neskorších predpisov a § 4 ods. 1 zásad hospodárenia a nakladania s majetkom Bratislavského samosprávneho kraja tým, že majetok vyššieho územného celku nezhodnocoval, lebo vo výpočte výšky nájomného nezohľadňoval všetky ekonomické náklady spojené s predmetom nájmu (napr.: daň z nehnuteľnosti, odpisy, poistné a pod.).
* Kontrolovaný subjekt porušil § 3 ods. 1 zákona č. 283/2002 Z. z. o cestovných náhradách v znení neskorších predpisov ako aj § 8 ods. 1 zákona o účtovníctve, pretože účtovné doklady cestovných náhrad neviedol správne, úplne, preukázateľne a zrozumiteľne.
* Kontrolný subjekt o znížení osobného príplatku rozhodol v jednom prípade na základe písomného návrhu príslušného vedúceho zamestnanca kontrolovaného subjektu bez odôvodnenia.
* Kontrolovaný subjekt porušil § 8 ods. 1 zákona č. 431/2002 Z. z. o účtovníctve v znení neskorších predpisov v tom, že neviedol účtovníctvo za svoju jednotku preukázateľne, pretože prvotné doklady k vyúčtovaniu spotreby pohonných látok (záznam o prevádzke motorového vozidla) neviedol správne, úplne a preukázateľne.
* Porušil čl. 2 písm. b) smernice č. 3/2011 o používaní cestných motorových vozidiel Strednej odbornej školy, Ivanská cesta 21, Bratislava tým, že vedúci prevádzky školy nevypísal žiadanku na dopravu v každom prípade jazdy.
* Pri verejnom obstarávaní porušil § 9 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v tom, že neevidoval všetky doklady a dokumenty, a teda nepostupoval podľa tohto zákona. Porušil aj § 16 ods. 2 zákona č. 395/2002 Z. z. o archívoch a registratúrach a o doplnení niektorých zákonov v tom, že neevidoval záznamy, ktoré vznikli z jeho činnosti k verejnému obstarávaniu a čl. 5 bod 2 registratúrneho poriadku organizácie tým, že v registratúrnom denníku neevidoval záznamy vzniknuté z činnosti verejného obstarávania organizácie.
* Zrážka za stravné lístky nebola na bankový účet sociálneho fondu prevedená, kontrolovaný subjekt nepostupoval a neúčtoval tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a o finančnej situácii kontrolovaného subjektu, čím porušil § 7 ods. 1 a nasl. zákona č. 431/2002 Z. z. o účtovníctve v znení neskorších predpisov ako aj § 8 ods. 1 a nasl. cit. zákona, pretože neúčtoval správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* Kontrolovaný subjekt v roku 2014 nepostupoval v zmysle § 2 ods. 1, písm. i) výnosu Ministerstva financií Slovenskej republiky z 28. decembra 2012 č. MF/026901/2012-321, ktorým sa ustanovuje denný limit zostatku finančných prostriedkov pre klientov Štátnej pokladnice, pretože stanovený pokladničný limit vo výške 1 000,- € v niektorých prípadoch prekročil.
* Kontrolovaný subjekt porušil metodické usmernenie Ministerstva financií Slovenskej republiky č. MF/010175/2004-42 z 8. 12. 2004 a vysvetlivky k ekonomickej klasifikácii rozpočtovej klasifikácie v znení dodatkov č. 1–10, pretože neurčil a nezaradil správne výdavok do ekonomickej klasifikácie rozpočtovej klasifikácie.
* Kontrolovaný subjekt nemal vypracovanú internú smernicu, v ktorej by vyšpecifikoval oprávnenosť uhrádzať zo svojho rozpočtu v nevyhnutnom rozsahu aj výdavky na reprezentačné a propagačné účely tak, ako to uvádza § 34 zákona č. 523/2004 Z. z. o rozpočtových pravidlách verejnej správy v znení neskorších predpisov.
* Kontrolovaný subjekt porušil § 34 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v tom, že subjekt verejnej správy je oprávnený uhrádzať zo svojho rozpočtu len v nevyhnutnom rozsahu aj výdavky na reprezentačné a propagačné účely.
* Kontrolovaný subjekt predbežnú finančnú kontrolu nevykonával pri zmluvách o ubytovaní, čím neoveroval súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou, tým bol porušený § 9 ods. 1 písm. a) zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v tom, že nebol overený súlad pripravovanej finančnej operácie s rozpočtom organizácie.

**Záver:**

Kontrolovaný subjekt prijal 9 opatrení na odstránenie nedostatkov a príčin ich vzniku zistených kontrolou.

1. **Školský internát, Trnavská cesta 2, 821 08 Bratislava**

Kontrolované obdobie: od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Školský internát, Trnavská cesta 2, 521 08 Bratislava.

Kontrolou bolo zistené, že:

* Kontrolovaný subjekt vyslal zamestnanca na seminár o verejnom obstarávaní a o zmenách vo verejnom obstarávaní v praxi v dňoch 9. – 11. 06. 2014. Celkové náklady seminára boli zúčtované VPD č. 80 z 9. 6. 2014, v sume 150,- €. Uvedenému zamestnancovi nebol vystavený na uvedenú pracovnú cestu cestovný príkaz, tým bolo porušené ustanovenie § 3 ods. 1 zákona č. 283/2002 Z. z. o cestovných náhradách v znení neskorších predpisov. Kontrolovaný subjekt ďalej porušil § 8 ods. 1 zákona č. 431/2002 Z. z. o účtovníctve v znení neskorších predpisov, pretože účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* V období roku 2014 kontrolovaný subjekt (verejný obstarávateľ) porušil § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov tým, že ako verejný obstarávateľ nezverejňoval v profile raz štvrťročne súhrnnú správu o zákazkách s hodnotami rovnakými alebo vyššími ako 1 000 €.
* Pri nákupe troch kusov líšt v predajni BauMax SR, v celkovej sume 5,67 €, nebol kontrolnej skupine predložený originál pokladničného dokladu (len fotokópia), nakoľko sa v organizácii nenachádza. Uvedeným konaním kontrolovaný subjekt porušil § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Kontrolovaný subjekt uvedeným konaním porušil finančnú disciplínu v celkovej sume 5,67 € podľa § 31 ods. 1 písm. b) citovaného zákona, v zmysle ktorého je porušením finančnej disciplíny použitie finančných prostriedkov nad rámec oprávnenia.
* Kontrolovaný subjekt ďalej porušil § 8 ods. 1 zákona č. 431/2002 Z. z. o účtovníctve v znení neskorších predpisov, pretože účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.

**Záver:**

Kontrolovaný subjekt prijal 3 opatrenia na odstránenie nedostatkov a príčin ich vzniku zistených kontrolou.

1. **Gymnázium Ivana Horvátha, Ivana Horvátha 14, 821 03 Bratislava**

Kontrolované obdobie: od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Gymnázium Ivana Horvátha, Ivana Horvátha 14, 821 03 Bratislava.

Kontrolou bolo zistené, že:

* Nájomná zmluva uzatvorená v roku 2007 nebola aktualizovaná, výpočet ceny nájmu je uskutočnený v mene SKK. Výška nájmu počas celej doby prenájmu nebola upravovaná (zohľadnená ročná miera inflácie). Kontrolovaný subjekt nepostupoval v súlade s § 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia s majetkom BSK.
* Stravovanie pre zamestnancov GIH počas školských prázdnin nie je zabezpečené (poskytnutím stravy v školskej jedálni ani formou stravných lístkov). Týmto kontrolovaný subjekt porušil § 152 ods. 1 a ods. 2 zákona č. 311/2001 Z. z. Zákonníka práce v znení neskorších predpisov, pretože zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti.
* Zamestnancom kontrolovaného subjektu bol znížený osobný príplatok bez písomného návrhu riaditeľky kontrolovaného subjektu a uvedenia dôvodov, tým konal kontrolovaný subjekt v rozpore s § 10 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. Zároveň kontrolovaný subjekt nepostupoval v súlade so svojím interným predpisom „Vnútorný platový predpis č. 13/2010“ z 11. 1. 2010 a jej prílohy č. 1.
* Smernica na vykonanie inventarizácie majetku č. 5/2013 z 10. 12. 2013 obsahuje nedostatky, pretože sú v nej nesprávne uvádzané pojmy inventarizácia a inventúra (napr. „po vykonaní fyzickej inventarizácie budú všetky materiály odovzdané tajomníčke školy...“). Kontrolovaný subjekt predložil kontrolnému orgánu, tzv.: „Príkaz riaditeľky č. 640/2013 na vykonane riadnej fyzickej inventúry k 31. 12. 2013“ z 19. 12. 2013. Kontrolný orgán zistil, že predmetný príkaz obsahuje len „vykonanie riadnej fyzickej inventúry“ a nie aj „Inventarizáciu majetku, záväzkov a rozdielu majetku a záväzkov“ tak, ako to uvádza zákon o účtovníctve.
* Kontrolovaný subjekt predložil inventúrne súpisy, ktoré neboli v súlade s ustanovením § 30 ods. 2 zákona č. 431/2002 Z. z. o účtovníctve v znení neskorších predpisov. Inventúrny súpis neobsahoval napríklad tieto údaje: deň začatia inventúry, deň, ku ktorému bola inventúra vykonaná, deň skončenia inventúry, stav majetku s uvedením jednotiek množstva a ceny a ďalšie v zákone požadované údaje.
* Kontrolovaný subjekt predložil inventarizačné zápisy, ktoré neboli v súlade s ustanovením § 30 ods. 3 zákona č. 431/2002 Z. z. o účtovníctve v znení neskorších predpisov, pretože inventarizačný zápis je účtovný záznam, ktorým sa preukazuje vecná správnosť účtovníctva. Inventarizačné zápisy kontrolovaného subjektu neobsahovali: výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom; výsledky vyplývajúce z posúdenia reálnosti ocenenia majetku a záväzkov podľa § 26 a 27 citovaného zákona a meno, priezvisko a podpisový záznam osoby alebo osôb zodpovedných za vykonanie inventarizácie v účtovnej jednotke.
* Kontrolovaný subjekt porušil § 8 ods. 1 a ods. 6 zákona č. 431/2002 Z. z. o účtovníctve v znení neskorších predpisov v tom, že neviedol účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* Kontrolovaný subjekt v súvislosti so správnou a úplnou realizáciou nájomných zmlúv neuplatňoval inflačný mechanizmus pri nájmoch, kde nájomná zmluva dávala prenajímateľovi možnosť zvýšiť nájomné o mieru inflácie vyhlásenej Štatistickým úradom SR za predchádzajúci kalendárny rok tak, ako je to uvedené v jednotlivých článkoch uzatvorených nájomných zmlúv (napr.: zmluva č. 11/2012 o nájme z 5.10. 2012). Kontrolovaný subjekt nepostupoval v zmysle § 7 ods. 2 zákona č. 446/2001 Z. z. o majetku vyšších územných celkov v znení neskorších predpisov, s § 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia s majetkom BSK, pretože správca je povinný majetok vyššieho územného celku zveľaďovať, chrániť a zhodnocovať.
* Smernica na vykonávanie predbežnej a priebežnej finančnej kontroly nebola aktualizovaná, čím nie je v súlade so zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, pretože novelou zákona č. 292/2014 Z. z. s účinnosťou od 1. 11. 2014 sa zaviedli v § 5 ods. 2 nové pojmy, a to predbežná finančná kontrola sa vykonáva ako administratívna kontrola a kontrola na mieste. Kontrolovaný subjekt overoval súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou (tzv. kontrolný list), ktorý však nespĺňal všetky náležitosti v zmysle § 9 zákona o finančnej kontrole.

**Záver:**

Kontrolovaný subjekt prijal 11 opatrení na odstránenie nedostatkov a príčin ich vzniku zistených kontrolou.

1. **Gymnázium Antona Bernoláka, Lichnerova 69, 903 01 Senec**

Kontrolované obdobie: od 01. 01. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Gymnázium Antona Bernoláka, Lichnerova 69, 903 01 Senec.

Kontrolou bolo zistené, že:

* Kontrolovaný subjekt pri poskytovaní náhrad výdavkov zamestnancom pri pracovných cestách nepostupoval v zmysle zákona č. 283/2002 Z. z. o cestovných náhradách v znení neskorších predpisov, a to tým, že pri vyúčtovaní pracovných ciest zamestnancov pri použití súkromného motorového vozidla použil len základnú náhradu za každý km jazdy ustanovenú opatrením Ministerstva financií SR a nie aj náhradu za spotrebované pohonné látky (príloha č.1), čím bol porušený § 7 ods. 1 zákona č. 283/2002 Z. z. o cestovných náhradách v znení neskorších predpisov.
* Kontrolovaný subjekt si neplnil povinnosti zamestnávateľa v súlade s § 231 ods. 1 písm. b) bodu 1. zákona č. 461/2003 Z. z. o sociálnom poistení v znení neskorších predpisov, pretože zamestnanci, ktorí vykonávali práce na základe dohôd o prácach vykonávaných mimo pracovného pomeru, neboli prihlasovaní do registra poistencov a sporiteľov starobného dôchodku najneskôr pred začatím výkonu činnosti zamestnanca a odhlasovaní najneskôr v deň nasledujúci po zániku poistení.
* V rokoch 2013 a 2014 kontrolovaný subjekt tvoril sociálny fond vo výške 0,6 % (len povinný prídel 0,6 %) zo základu stanoveného v § 4 ods. 1 zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov (ďalej len „zákon o sociálnom fonde“). V kontrolovanom subjekte neboli uzavreté v uvedených rokoch kolektívne zmluvy. Z uvedeného dôvodu sa na kontrolovaný subjekt vzťahovali kolektívne zmluvy vyššieho stupňa na roky 2013 a 2014 platné pre zamestnávateľov, ktorí pri odmeňovaní zamestnancov postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, kde sa celkový prídel do sociálneho fondu tvoril povinným prídelom vo výške 1 % a ďalším prídelom najmenej vo výške 0,05 % zo súhrnu hrubých platov zúčtovaných zamestnancom na výplatu za bežný rok. Kontrolovaný subjekt pri tvorbe sociálneho fondu postupoval v rozpore s kolektívnymi zmluvami vyššieho stupňa.
* Kontrolovaný subjekt pri vykonávaní predbežnej finančnej kontroly postupoval podľa § 9 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, ale miesto podpisu zamestnanca potvrdzujúceho vykonanie predbežnej finančnej kontroly používal faksimile, čo nie je v súlade s § 9 ods. 3, resp. § 9a citovaného zákona v kontrolovanom období, kde je uvedené, že vykonanie predbežnej finančnej kontroly potvrdzujú zamestnanci na doklade súvisiacom s pripravovanou finančnou operáciou podpisom.

**Záver:**

Kontrolovaný subjekt prijal 4 opatrenia na odstránenie nedostatkov a príčin ich vzniku zistených kontrolou.

1. **Gymnázium Ladislava Novomestského, Tomášikova 2, 827 29 Bratislava**

Kontrolované obdobie: od 01. 01. 2013 do 31. 12. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Gymnázium Ladislava Novomeského, Tomášikova 2, 827 29 Bratislava.

Kontrolou bolo zistené, že:

* Dodatky k zriaďovacej listine č. 3 a 4 neobsahujú dátum účinnosti, tým nie je zrejmé, kedy sa predmetný dodatok stáva záväzný.
* Nájomná zmluva uzatvorená v roku 2008 bola aktualizovaná dodatkom č. 1, v ktorom je zohľadnený výpočet ceny nájmu v mene €. Výška nájmu počas celej doby prenájmu nebola upravovaná (zohľadnená ročná miera inflácie). Kontrolovaný subjekt týmto nepostupoval v súlade s § 9 zákona o majetku vyšších územných celkov a v zmysle Zásad hospodárenia s majetkom BSK.
* Pri poskytnutí cestovných náhrad VPD č. 50 z 8. 4. 2013 v sume 59,68 €: na príkaze na pracovnú cestu chýba dátum schválenia pracovnej cesty a pri VPD č. 106 z 3. 6. 2013 v sume 41,76 €: na príkaze na pracovnú cestu chýba dátum schválenia pracovnej cesty a podpis zodpovedného pracovníka, ako aj dátum a podpis schvaľujúceho. Týmto konaním kontrolovaný subjekt porušil § 3 ods. 1 zákona č. 283/2002 Z. z. o cestovných náhradách v znení neskorších predpisov ako aj § 8 ods. 1 zákona o účtovníctve, pretože vyššie uvedeným konaním kontrolovaný subjekt účtovné doklady cestovných náhrad neviedol správne, úplne, preukázateľne a zrozumiteľne.
* Zamestnancom kontrolovaného subjektu bol priznaný osobný príplatok bez písomného návrhu príslušného vedúceho zamestnanca, kontrolovaný subjekt konal v rozpore s § 10 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
* V internom predpise „Pracovný poriadok“ z 1. 7. 2014 v trinástej časti v čl. 31 - Vedľajšia činnosť - kontrolovaný subjekt pri dohodách o prácach vykonávaných mimo pracovného pomeru nesprávne opísal dohodu o vykonaní práce. Taktiež pri dohode o pracovnej činnosti uvádza v bode c), že „dohoda o pracovnej činnosti sa uzatvára na určitú dobu alebo na neurčitý čas“. Toto tvrdenie nie je správne, pretože podľa § 228 a ods. 3 ZP dohoda o pracovnej činnosti sa uzatvára na určitú dobu, najviac na 12 mesiacov.
* V roku 2013 kontrolovaný subjekt tvoril sociálny fond vo výške 0,6 % (len povinný prídel) zo základu stanoveného v § 4 ods. 1 zákona č. 152/1994 Z. z. o sociálnom fonde v znení neskorších predpisov (ďalej „zákon o sociálnom fonde“). Kontrolovaný subjekt v roku 2013 ďalší prídel nevytváral. Kontrolovaný subjekt pri tvorbe sociálneho fondu postupoval v rozpore s kolektívnou zmluvou vyššieho stupňa pre zamestnávateľov, ktorí pri odmeňovaní postupujú podľa zákona o odmeňovaní. Táto kolektívna zmluva bola záväzná pre všetkých zamestnávateľov uvedených v § 1 ods. 1 zákona o odmeňovaní, ktorými sú podľa písm. b) predmetného paragrafu a odseku ďalšie rozpočtové organizácie štátu, obce a vyššieho územného celku.
* Smernica k vykonávaniu inventarizácie majetku a záväzkov je neaktuálna, pretože sa v nej kontrolovaný subjekt odvoláva na vykonanie inventarizácie hmotného majetku okrem zásob a peňažných prostriedkov v hotovosti v lehote, ktorá nesmie prekročiť dva roky.
* Kontrolovaný subjekt v roku 2013 nepostupoval v zmysle pokladničného limitu (stanoveného 1. 9. 2009 vo výške 300,- €).
* Výdavkové pokladničné doklady z roku 2013: VPD č. 30 v sume 30,00 €, VPD č. 52 v sume 22,50 € a VPD č. 97 v sume 29, 89 € nie sú preukázateľné, sú vyblednuté, nečítateľné. Týmto konaním kontrolovaný subjekt porušil § 8 ods. 1 a ods. 6 citovaného zákona v tom, že neviedol účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* Kontrolovaný subjekt zaúčtoval nákup kolkov v jednom prípade na účet 518 – ostatné služby (poštovné služby, parkovné, mýtne poplatky, diaľničné známky...) a v druhom prípade na účet 501 – spotreba materiálu (základný materiál, pomocný materiál...), čo nebolo v súlade s ustanoveniami § 47 ods. 2 opatrení o postupoch účtovania v sústave podvojného účtovníctva. O stave a pohybe cenín pred ich vydaním do užívania sa účtuje na účte 213 – ceniny. Zároveň kontrolovaný subjekt svojím konaním porušil aj zákon o účtovníctve.
* Kontrolovaný subjekt nakúpil občerstvenie na hokejový turnaj VPD č. 58 zo 7. 5. 2014 v sume 283,68 €, ktorú zaúčtoval na účet 518 – ostatné služby, čo nebolo správne, pretože pohostenie a občerstvenie, sa účtujú na účte 513 – náklady na reprezentáciu. Týmto konaním bol porušený § 47 ods. 2 opatrení o postupoch účtovania v sústave podvojného účtovníctva.
* Kontrolovaný subjekt predložil kontrolnému orgánu výdavkové pokladničné doklady, z ktorých je zrejmé, že kontrolovaný subjekt predbežnú finančnú kontrolu nevykonával pri všetkých pokladničných dokladoch správne a úplne, pretože neoveroval súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou. Vyššie uvedeným konaním kontrolovaný subjekt porušil § 7 ods. 1 zákona č. 431/2002 zákona o účtovníctve v znení neskorších predpisov, pretože je povinnosť účtovať tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a o finančnej situácii.
* Kontrolovaný subjekt overoval počas roku 2014 súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou (tzv. kontrolný list, žiadanka na obstaranie tovarov, služieb a prác), ktorý však nespĺňal všetky náležitosti v zmysle § 9 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov. Predbežnou finančnou kontrolou sa so zameraním na hospodárnosť, efektívnosť, účinnosť a účelnosť pri hospodárení s verejnými prostriedkami od 1. 11. 2014 overuje aj súlad finančnej operácie alebo jej časti s inými podmienkami poskytnutia verejných prostriedkov podľa písmena h) cit. zákona, čo kontrolovaný subjekt nevykonával, napr.: VPD č. 155 zo 6. 11. 2014 v sume 2,25 €.
* Zmluvy o dlhodobom prenájme nebytových priestorov (na obdobie presahujúce tri mesiace v priebehu po sebe nasledujúcich 12 mesiacov) neobsahujú písomný súhlas predsedu BSK s prenechaním majetku do nájmu, čím kontrolovaný subjekt nepostupoval v súlade s § 9 zákona o majetku VÚC a v zmysle § 10 ods. 3 Zásad hospodárenia s majetkom BSK (napr. zmluva č. 8/2014).

**Záver:**

Kontrolovaný subjekt prijal 14 opatrení na odstránenie nedostatkov a príčin ich vzniku zistených kontrolou.

1. **Škola pre mimoriadne nadané deti a Gymnázium, Teplická 7, Bratislava**

Kontrolované obdobie: od 01. 01. 2013 do 31.12. 2014

Kontrola bola zameraná na hospodárenie s verejnými prostriedkami a nakladanie s majetkom samosprávneho kraja v rozpočtovej organizácii Škola pre mimoriadne nadané deti a Gymnázium, Teplická 7 Bratislava.

Kontrolou bolo zistené, že:

* Kontrolovaný subjekt pri poskytovaní náhrad výdavkov pri pracovných cestách nepostupoval v zmysle § 3 ods. 1 zákona č. 283/2002 Z. z. o cestovných náhradách, pretože nevystavoval cestovné príkazy na PC. Ďalej pri vysielaní zamestnancov na zahraničnú PC neposkytol preddavok na cestovné náhrady, čím postupoval v rozpore s § 36 ods. 1 zákona č. 283/2002 Z. z. o cestovných náhradách v znení neskorších predpisov.
* Kontrolovaný subjekt nedodržiaval § 20, ods. 2 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov, keďže pri odmenách absentujú návrhy na udelenie odmeny písomne odôvodnené vedúcim zamestnancom. Ďalej kontrolovaný subjekt pri časti dohôd neevidoval pracovný čas zamestnancov pracujúcich na dohodu o PČ spôsobom, ktorý je v súlade s § 224 ods. 2 písm. e) zákona č. 311/2001 Z. z. Zákonníka práce.
* Kontrolovaný subjekt porušil vo viacerých prípadoch povinnosti vyplývajúce mu zo smernice BSK č. 76/2013 o verejnom obstarávaní v podmienkach BSK, článok XIV, body 2,3 a 5, ako aj z článku VI, písm. c). Ďalej nedostatočným opísaním predmetu zákazky nedodržal povinnosť stanovenú v § 34 zákona č. 25/2006 Z. z. o verejnom obstarávaní v znení neskorších predpisov opísať predmet zákazky jednoznačne, úplne a nestranne na základe technických požiadaviek a celkovo v troch prípadoch porušil základné povinnosti verejného obstarávateľa, definované v § 9, ods. 3) citovaného zákona.
* Kontrolovaný subjekt nezabezpečil primeranú ochranu časti účtovnej dokumentácie, čím nedodržal povinnosti vyplývajúce mu z § 6, § 8 a § 35 zákona č. 431/2002 Z. z. o účtovníctve v znení neskorších predpisov.
* Kontrolovaný subjekt vo viacerých prípadoch prekročil maximálny denný limit zostatku finančných prostriedkov v hotovosti, určený výnosom MF SR č. MF/026991/2012-321, čím nedodržal povinnosť vyplývajúcu mu zo zákona č. 291/2002 Z. z. o Štátnej pokladnici, ktorý v § 12 ods. 1 písm. c) určuje, že klient Štátnej pokladnice je povinný dodržiavať limit zostatku finančných prostriedkov v hotovosti.
* Systém vykonávania predbežnej finančnej kontroly v kontrolovanom subjekte počas kontrolovaného obdobia nefungoval v súlade so zákonom č. 502/2001 Z. z. o finančnej kontrole a vnútornom audite v znení neskorších predpisov.
* Evidencia  sťažností v kontrolovanom subjekte nespĺňa minimálne požiadavky podľa § 10 zákona č. 9/2010 Z. z. o sťažnostiach. Zároveň nemá vnútorný predpis upravujúci vybavovanie sťažností, čím nedodržal povinnosť vyplývajúcu mu z § 11 zákona č. 9/2010 Z. z. o sťažnostiach.

**Záver:**

Kontrolovanému subjektu pri prerokovaní správy o vykonaní kontroly bol stanovený termín predložiť do 30. 9. 2015 na útvar hlavného kontrolóra BSK prijaté opatrenia na odstránenie nedostatkov a príčin ich vzniku zistených kontrolou.

**12. Maják nádeje, n. o., Karpatská 24, 811 05 Bratislava**

Kontrolované obdobie rok 2014

Kontrola bola zameraná na správnosť a oprávnenosť použitia finančného príspevku poskytnutého z rozpočtu BSK v roku 2014 na základe zmluvy č. 5/2014/FPP - SP o poskytovaní finančného príspevku na prevádzku poskytovanej sociálnej služby.

Kontrolná skupina v kontrolovaných oblastiach podľa programu následnej finančnej kontroly za kontrolované obdobie nezistila porušenia všeobecne záväzných právnych predpisov, interných predpisov a smerníc. Finančný príspevok z rozpočtu BSK bol použitý v zmysle podmienok stanovených v zmluve č. 5/2014/FPP - SP o poskytovaní finančného príspevku na prevádzku poskytovanej sociálnej služby.

Vzhľadom na to, že neboli zistené nedostatky, kontrolná skupina vypracovala záznam z vykonanej kontroly.

1. **Úrad Bratislavského samosprávneho kraja, Sabinovská 16, Bratislava**

Kontrolované obdobie: od 1. 1. 2013 do 31. 12. 2014

Kontrola bola zameraná na súlad ustanovení smernice č. 66/2011 o zabezpečení prevádzky pokladnice Bratislavského samosprávneho kraja a smernice č. 51/2010 o používaní služobných motorových vozidiel Bratislavského samosprávneho kraja so všeobecnými záväznými právnymi predpismi a kontrolu dodržiavania postupov odborných útvarov Ú BSK pri uplatňovaní smerníc v praxi, na komplexnosť dokladov a ich predpísaných náležitostí.

Pri kontrole dodržiavania smernice č. 66/2011 o zabezpečení prevádzky pokladnice Bratislavského samosprávneho kraja boli zaznamenané nasledujúce zistenia:

* Pri vyúčtovaní preddavkov na reprezentačné účely BSK a drobného nákupu vo viacerých prípadoch nebol dodržaný termín predloženia vyúčtovania. Kontrolovaný subjekt týmto konaním porušil čl. III bod 1 smernice č. 66/2011 o zabezpečení prevádzky pokladnice Bratislavského samosprávneho kraja v tom, že vyúčtovanie nebolo vykonané najneskôr do 15. dňa nasledujúceho mesiaca.
* Pri niektorých VPD a PPD v roku 2013 bola predbežná finančná kontrola vykonávaná aj napriek neúplnosti podkladov alebo ich nečitateľnosti (termo tlačiareň) a v niektorých prípadoch vyúčtovania drobného nákupu bola predbežná finančná kontrola vykonávaná nie pred vstupom do záväzku na doklade súvisiacom s pripravovanou finančnou operáciou, ale až po uskutočnení nákupu príslušného tovaru. Kontrolovaný subjekt pri vedení a realizácií pokladničných operácií nepostupoval v súlade s § 8 ods. 1, 4, 5 a 6 zákona č. 431/2002 Z. z. o účtovníctve v znení neskorších predpisov, lebo účtovníctvo neviedol správne, úplne, preukázateľne, zrozumiteľne a spôsobom zaručujúcim trvanlivosť účtovných záznamov. Ďalej kontrolovaný subjekt týmto konaním porušil § 9 ods. 1 a 3 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, nakoľko predbežná finančná kontrola nebola vykonávaná v zmysle zákona pred vstupom do záväzku. Kontrolovaný subjekt porušil ustanovenie čl. IV bodu 2 smernice č. 66/2011 o zabezpečení prevádzky pokladnice na BSK tým, že prevoz finančných hotovostí nebol osobitne poistený.
* Kontrolou pokladničnej knihy v elektronickej forme za rok 2014 zo stavov dennej uzávierky bolo zistené, že denné limity zostatkov peňažných prostriedkov v pokladnici boli vo viacerých prípadoch prekročené. Denný limit zostatku peňažných prostriedkov v hotovosti je ustanovený všeobecne záväzným právnym predpisom, ktorým je výnos MF SR č. SR č. MF/026991/2012-321 z 28. 12. 2012, ktorý v § 2 ods. 1 písm. h) ustanovuje denný limit zostatku v sume 2 500 € a peňažné prostriedky v cudzej mene v sume zodpovedajúcej hodnote 200 €. Kontrolovaný subjekt porušil § 12 ods. 1 písm. c) zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov tým, že nedodržal limit zostatku peňažných prostriedkov.

Pri kontrole dodržiavania smernice č. 51/2010 o používaní služobných motorových vozidiel Bratislavského samosprávneho kraja boli zaznamenané nasledujúce zistenia:

* Kontrolovaný subjekt porušil ustanovenie čl. V bodu 1 a 2 smernice č. 51/2010 o používaní služobných motorových vozidiel v tom, že nevyplňoval vždy záznam o prevádzke vozidla osobnej dopravy podľa vyplneného vzoru v prílohe č. 3 smernice podpisom bezprostredne po skončení jazdy. Ďalej kontrolovaný subjekt porušil ustanovenie čl. VIII bodu 2 smernice č. 51/2010 o používaní služobných motorových vozidiel v tom, že nie vždy odovzdal vyúčtovanie k poslednému pracovnému dňu sledovaného mesiaca, najneskôr však do piateho dňa nasledujúceho mesiaca.

**Záver:**

Kontrolovaný subjekt prijal 8 opatrení na odstránenie nedostatkov a príčin ich vzniku zistených kontrolou.

1. **Rada pre poradenstvo v sociálnej práci, o. z., Františkánska 2, Bratislava**

Kontrolované obdobie rok 2014

Kontrola bola zameraná na správnosť a oprávnenosť použitia finančného príspevku poskytnutého z rozpočtu BSK v roku 2014 na základe zmluvy č. 8/2014/FPP/ŠSP – SP o poskytovaní finančného príspevku na prevádzku poskytovanej sociálnej služby a jej dodatku č. 1.

Kontrolou bolo zistené, že:

* Nevyčerpaný finančný príspevok kontrolovaný subjekt v sume 0,74 € nevrátil na účet poskytovateľa príspevku do 31.12. 2014 tak, ako to ukladá čl. VI. ods. 4, písm. f) zmluvy.
* Kontrolovaný subjekt nepostupoval v zmysle čl. VI. ods. 7 predmetnej zmluvy, pretože poskytnuté finančné prostriedky z rozpočtu BSK neviedol a nehospodáril s nimi na samostatnom účte v peňažnom ústave počas celej doby čerpania finančných prostriedkov.
* Kontrolovaný subjekt uzatvoril so zamestnancom B. M. dohodu o vykonaní práce na pracovnú úlohu vykonávanie ekonomických, účtovných, mzdových a personálnych prác v priebehu mesiacov apríl – október 2014 pre RPSP, o. z. s dohodnutou odmenou v sume 450,00 €. Doba, v ktorej sa mala pracovná úloha vykonať bola od 1. 4. 2014 do 31. 10. 2014 s predpokladaným rozsahom práce 175 hodín. Kontrolovaný subjekt predmetnú dohodu o vykonaní práce uzatvoril až 1. 10. 2014, čím porušil § 226 ods. 2 zákona č. 311/2001 Z. z. Zákonníka práce v znení neskorších predpisov, pretože písomná dohoda o vykonaní práce sa uzatvára najneskôr deň pred dňom začatia výkonu práce.
* Kontrolovaný subjekt porušil finančnú disciplínu podľa § 31 ods. 1 písm. b) zákona č. 523/ 2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v sume 204,00 €, pretože verejné prostriedky boli použité nad rámec oprávnenia, čím došlo k ich vyššiemu čerpaniu. Zároveň došlo aj k porušeniu finančnej disciplíny podľa § 31 ods. 1 písm. b) vyššie citovaného zákona v sume 66,17 €, pretože verejné prostriedky boli použité nad rámec oprávnenia, čím došlo k ich vyššiemu čerpaniu.
* Finančný príspevok z rozpočtu BSK kontrolovaný subjekt použil nad rámec podmienok stanovených v zmluve č. 8/2014/FPP/ŠSP – SP o poskytovaní finančného príspevku na prevádzku poskytovanej sociálnej služby v celkovej sume 270,91 €.

Kontrolovaný subjekt vrátil 3. 7.2015 použitý finančný príspevok, ktorý bol nad rámec stanovených podmienok zmluvy v sume 270,91 € na účet 000000-7000487447/8180 poskytovateľa BSK.

1. **Škola úžitkového výtvarníctva Josefa Vydru, Dúbravská cesta 11, Bratislava**

Kontrolované obdobie: od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladania s majetkom samosprávneho kraja za obdobie od 01. 01. 2013 do 31. 12. 2014 a zároveň na plnenie opatrení prijatých na nápravu nedostatkov a na odstránenie príčin ich vzniku z kontroly hospodárenia a nakladania s majetkom samosprávneho kraja vyplývajúcich zo správy o výsledku kontroly č. 38/2010 vykonanej v rozpočtovej organizácii Škola úžitkového výtvarníctva Josefa Vydru, Dúbravská cesta 11, 845 32 Bratislava.

Kontrolou bolo zistené, že:

* Zriaďovacia listina kontrolovaného subjektu, vzhľadom na legislatívne zmeny, nie je v súlade s ustanovením § 3 ods. 2 zákona č. 596/2003 Z. z., pretože riaditeľa školy vymenúva na päťročné funkčné obdobie zriaďovateľ na návrh rady školy a takisto nie je v súlade s ustanovením § 22 ods. 2 písm. d), i) a k) zákona č. 596/2003 Z. z., pretože neobsahuje údaj o vyučovacom jazyku, číslo rozhodnutia ministerstva o zaradení do siete škôl.
* Vo vyúčtovaní cestovného príkazu Mgr. Art. J. Ž., boli nesprávne stanovené sumy stravného, ktoré sú závislé od času trvania pracovnej cesty a od použitia príslušného časového pásma. Skutočná suma stravného vypočítaná na základe správne určených časových pásiem a k tomu príslušných sadzieb stravného má byť 28,60 € a nie 33,90 €. Kontrolovaný subjekt zamestnancovi vyslanému na pracovnú cestu vyplatil sumu 5,30 € nad rámec oprávnených nárokov. Uvedeným konaním došlo k porušeniu § 5 ods. 1 zákona č. 283/2002 Z. z. o cestovných náhradách v znení neskorších predpisov a opatrenia MPSVR SR č. 242/2012 v tom, že stanovené sumy stravného neboli správne použité pre príslušné časové pásmo.
* Kontrolovaný subjekt následne porušil § 19 ods. 3 a 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Zároveň došlo aj k porušeniu § 31 ods. 1 písm. b) citovaného zákona, t. j. k porušeniu finančnej disciplíny v celkovej sume 5,30 €, pretože verejné prostriedky boli použité nad rámec oprávnenia, ktorým došlo k vyššiemu čerpaniu verejných prostriedkov. Podľa § 31 ods.13 citovaného zákona odvod spolu s penále za porušenie finančnej disciplíny, ktoré za kontrolovaný subjekt alebo auditovanú osobu nepresiahnu sumu 40 eur, sa neukladá.
* Kontrolovaný subjekt porušil ustanovenie Čl. XII. bod 1. písm. c) a bod 10 smernice č. 72/2012 o verejnom obstarávaní v podmienkach Bratislavského samosprávneho kraja v tom, že nemal písomne vypracované základné podmienky pre oslovenie možných dodávateľov na opravu stropu v kuchyni a zápis z prieskumu trhu. Zároveň konal v rozpore s § 9 ods. 4 zákona č. 25/2006 Z. z. o verejnom obstarávaní v znení neskorších prepisov, keď nedodržal princíp transparentnosti a § 102 ods. 4 citovaného zákona v tom, že raz štvrťročne nezverejnil na svojej webovej stránke, alebo inou formou, zákazky s cenou vyššou ako 1000,- €.
* Kontrolovaný subjekt vystavil 06. 06. 2013 objednávku dodávateľovi stavebných prác Ľ. H. bez evidenčného čísla a bez popisu prác (predmet objednávky), zároveň mu poskytol zálohu na nákup materiálu v celkovej sume 300,- €. Overením ďalších dokladov bolo zistené, že VPD č. 73 z 11. 06. 2013 v celkovej sume 997,39 € boli uhradené práce, ktoré boli vykonané dodávateľom - obchodné meno Ľ.H. IČO 41477081, ktorý ukončil svoju činnosť k 05. 06. 2013, teda ešte pred vykonaním prác. Uvedeným konaním kontrolovaný subjekt porušil § 19 ods. 3 a 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v tom, že pri použití  verejných prostriedkov nedodržal hospodárnosť ich použitia. Zároveň kontrolovaný subjekt porušil finančnú disciplínu podľa ustanovenia § 31 ods. 1 písm. k) citovaného zákona v celkovej sume 1 297,39 €, v zmysle ktorého porušením finančnej disciplíny je: „nedodržanie ustanoveného alebo určeného spôsobu nakladania s verejnými prostriedkami“.
* Pri kontrole cestovných náhrad a pokladnice bolo zistené porušenie § 8 ods. 1 zákona č. 431/2002 Z. z. o účtovníctve v znení neskorších predpisov v tom, že účtovná jednotka neviedla účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
* Kontrolovaný subjekt porušil aj ustanovenia § 9 ods. 1 a 4 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov v tom, že predbežnou finančnou kontrolou neoveril finančné operácie pred vstupom do záväzku.
* Kontrolovaný subjekt má zavedenú samostatnú knihu o evidencii sťažností. Evidencia sťažností neobsahuje také požadované údaje, ako sú uvedené v § 10 zákona č. 9/2010 z. Z. o sťažnostiach v znení neskorších predpisov.

Počas výkonu kontroly kontrolovaný subjekt odstránil nedostatky a centrálnu evidenciu dal do súladu s uvedeným zákonom a smernicou.

Kontrolná skupina na základe poverenia súčasne vykonala kontrolu splnenia prijatých opatrení na odstránenie nedostatkov a príčin ich vzniku z kontroly hospodárenia a nakladania s majetkom samosprávneho kraja vyplyvájucich zo správy o výsledku kontroly č. 38/2010 ukončenej zápisnicou 13. 12. 2010. Na odstránenie nedostatkov a príčin ich vzniku kontrolovaný subjekt prijal 5 opatrení, všetky opatrenia boli splnené.

**Záver:**

Kontrolovaný subjekt prijal 4 opatrenia na odstránenie nedostatkov a príčin ich vzniku zistených kontrolou.

1. **Stredná zdravotnícka škola so sídlom Strečnianska 20, Bratislava**

Kontrolované obdobie: od 1. 1. 2013 do 31. 12. 2014

Kontrola bola zameraná na hospodárenie s verejnými prostriedkami a nakladania s majetkom samosprávneho kraja a zároveň na plnenie opatrení prijatých na nápravu nedostatkov a na odstránenie príčin ich vzniku z kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 8/2010 v rozpočtovej organizácii Stredná zdravotnícka škola.

Kontrolou bolo zistené, že:

* Kontrolovaný subjekt podľa § 224 ods. 2 písm. e) neviedol evidenciu pracovného času zamestnancov, ktorí vykonávajú prácu na základe dohody o brigádnickej práci študentov a dohody o pracovnej činnosti tak, aby bol zaznamenaný začiatok a koniec časového úseku, v ktorom zamestnanec vykonával prácu.
* Kontrolovaný subjekt si neplnil povinnosti zamestnávateľa v súlade s ustanoveniami § 231 ods. 1 písm. b) zákona č. 461/2003 Z. z. o sociálnom poistení v znení neskorších predpisov, pretože zamestnanci, ktorí vykonávali práce na základe dohôd o prácach vykonávaných mimo pracovného pomeru, neboli prihlasovaní a odhlasovaní v lehotách uvedených v § 231 ods. 1 písm. b) zákona č. 461/2003 Z. z. o sociálnom poistení v znení neskorších predpisov.

Vykonanou kontrolou plnenia 13 prijatých opatrení na odstránenie nedostatkov a príčin ich vzniku bolo zistené, že 12 kontrolovaný subjekt splnil. Opatrenie pod bodom 9 kontrolná skupina, vzhľadom na znenie podpísanej zmluvy v roku 2009 o nájme nebytových priestorov, nevyhodnotila.

**Záver:**

Kontrolovanému subjektu pri prerokovaní správy o vykonaní kontroly bol stanovený termín predložiť do 30. 9. 2015 na útvar hlavného kontrolóra BSK prijaté opatrenia na odstránenie nedostatkov a príčin ich vzniku zistených kontrolou.

1. **Kontrola opatrení prijatých na odstránenie nedostatkov a príčin ich vzniku**

**1. Stredná odborná škola elektrotechnická, Rybničná 59, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 38/2012 vykonanej v príspevkovej organizácií Stredná odborná škola elektrotechnická Rybničná 59, 851 07 Bratislava za obdobie od 1. 1. 2011 do 30. 6. 2012.

Kontrolovaný subjekt prijal na odstránenie nedostatkov a príčin ich vzniku 4 opatrenia, všetky opatrenia boli splnené.

Kontrolou plnenia opatrení prijatých na nápravu nedostatkov a na odstránenie príčin ich vzniku neboli zistené porušenia všeobecne záväzných právnych a interných predpisov. Kontrolná skupina v zmysle § 21 ods. 1 zákona č. 502/2001 o finančnej kontrole a vnútornom audite a o zmene a doplnení niektorých zákonov v znení neskorších predpisov vypracovala záznam z kontroly plnenia opatrení prijatých na nápravu nedostatkov a na odstránenie príčin ich vzniku, pretože nezistila nedostatky.

**2. Stredná priemyselné škola dopravná, Kvačalova č. 20, Bratislava**

Kontrola bola zameraná na plnenie opatrení prijatých na nápravu nedostatkov a na odstránenie príčin ich vzniku z  kontroly hospodárenia s verejnými prostriedkami a nakladania s majetkom samosprávneho kraja vyplývajúcich zo správy o výsledku kontroly č. 9/2012 vykonanej v rozpočtovej organizácií Stredná priemyselná škola dopravná, Kvačalová č. 20, 821 08 Bratislava za obdobie od 1. 1. 2010 do 31. 12. 2011.

Kontrolovaný subjekt prijal na odstránenie nedostatkov a príčin ich vzniku 13 opatrení. Kontrolovaná skupina vykonala kontrolu plnenia opatrení a zistila, že bolo splnených 11 opatrení a 2 opatrenie neboli splnené.

Nesplnené opatrenia:

Prijaté opatrenie č. 1

„Dôsledne vyplňovať Cestovné príkazy a dodržiavať Smernicu pre cestovné náhrady, ktorú má škola vypracovanú v súlade so zákonom č. 283/2002 Z. z. o cestovných náhradách v znení neskorších predpisov“.

Plnenie opatrenia:

Kontrolná skupina skontrolovala cestovné náhrady za rok 2014 a zistila, že kontrolovaný subjekt nepostupoval v zmysle § 3 ods. 1 zákona č. 283/2002 Z. z. o cestovných náhradách v znení neskorších predpisov, pretože zamestnávateľ vysielajúci zamestnanca na pracovnú cestu neuviedol dátum podpisu cestovného príkazu štatutárnym zástupcom (napr.: VPD č. 50 z 29. 5. 2014), nedoložil správu o výsledku pracovnej cesty (napr.: VPD č. 43 z 21. 5. 2014), neuviedol dátum podpisu cestovného príkazu štatutárnym zástupcom, ako ani dátum a podpis štatutárneho zástupcu pri vyúčtovaní pracovnej cesty (napr.: VPD č. 20 z 21. 2. 2014). Zároveň porušil aj § 36 ods. 1 cit. zákona, pretože zamestnávateľ neposkytol zamestnancovi preddavok na náhrady do sumy predpokladaných náhrad pri vyslaní na zahraničnú pracovnú cestu a pri vyslaní do štátu Európskej únie – Nemecko (napr.: VPD č. 83 z 30. 9. 2014).

Kontrolovaný subjekt opatrenie nesplnil.

Prijaté opatrenie č. 11

„Vykonávať predbežnú finančnú kontrolu a overovať súlad pripravovanej finančnej operácie so schváleným rozpočtom pred vstupom do záväzku na doklade súvisiacom s pripravovanou finančnou operáciou“.

Plnenie opatrenia

Kontrolovaný subjekt predbežnú finančnú kontrolu nevykonával správne a úplne pri cestovných náhradách (napr. VPD č. 83 z 30. 09. 2014 v sume 76,50 €), pri bezhotovostnom nákupe tovarov a služieb (napr. DFBV/0296/14 z 3.12.2014 v sume 51,70 €) pri nákupe tovarov a služieb v hotovosti (napr. PPD č. 16 zo 16. 06. 2014 v sume 400,00 €), pretože predbežnú finančnú kontrolu nevykonával vedúci zamestnanec poverený vedúcim orgánu verejnej správy a zamestnanci zodpovední za rozpočet, verejné obstarávanie, správu majetku alebo za iné odborné činnosti podľa charakteru finančnej operácie. Vykonanie predbežnej finančnej kontroly potvrdzoval svojim podpisom, uvedením dátumu jej vykonania a vyjadrením, či pripravovaná finančná operácia je alebo nie je v súlade s rozpočtom orgánu verejnej správy len jeden zamestnanec.

Kontrolovaný subjekt opatrenie nesplnil.

1. **Mimoriadna kontrola**

Na základe uznesenia č. 16/2015 zo zasadnutia Zastupiteľstva Bratislavského samosprávneho kraja a dodatku č. 1 z 27. 4. 2015 k povereniu č. 7/2015 na základe uznesenia č. 38/2015 zo zasadnutia Zastupiteľstva Bratislavského samosprávneho kraja, zamestnanci útvaru hlavného kontrolóra BSK a zamestnanci oddelenia vnútorného auditu úradu BSK mimoriadnu kontrolu výkonu predbežnej finančnej kontroly (hospodárnosti, účelnosti, efektívnosti a účinnosti) v oblasti nakladania s majetkom VÚC na oddelení správy majetku úradu BSK so zameraním na kontrolu refundácie vzniknutých nákladov vyplývajúcich z podielového spoluvlastníctva BSK v kaštieli Veľký Biel od 1. 1. 2012 do termínu kontroly.

Cieľom kontroly bolo vykonať kontrolu dodržiavania predbežnej finančnej kontroly z hľadiska zákonnosti hospodárnosti, efektívnosti, účinnosti a účelnosti pri hospodárení s verejnými prostriedkami na oddelení správy majetku úradu BSK pri refundácii vzniknutých nákladov vyplývajúcich z podielového spoluvlastníctva BSK v kaštieli Veľký Biel.

Kontrolou bolo zistené, že n**euzatvorením písomnej zmluvy, alebo inej formy dohody vo veci rozhodnutia spoluvlastníkov kaštieľa Veľký Biel vo veciach týkajúcich sa správy majetku, došlo k porušeniu ustanovenia § 7 ods. 2 písm. b) zákona č. 446/2001 Z. z. o majetku vyšších územných celkov v znení neskorších predpisov.**

**Záver:**

Kontrolovanému subjektu pri prerokovaní správy o vykonaní kontroly bol stanovený termín predložiť do 14. 8. 2015 na útvar hlavného kontrolóra BSK prijaté opatrenia na odstránenie nedostatkov a príčin ich vzniku zistených kontrolou. Tento termín bol na základe žiadosti kontrolovaného subjektu presunutý na 10. 9. 2015.

1. **Záver**

Na základe prehľadu kontrolných zistení porušenia všeobecných záväzných právnych predpisov, interných predpisov a zmlúv boli kontroly v 14 prípadoch ukončené správou, t. j. boli zistené porušenia všeobecne záväzných právnych predpisov, resp. interných predpisov a v 4 prípadoch boli kontroly skončené záznamom. Celkový počet kontrolných zistení porušenia VZPP, interných predpisov a zmlúv, ktoré sú obsiahnuté v predmetných správach, dosahuje počet 121 čo znamená, že na jednu kontrolu skončenú správou v priemere pripadá 8,7 porušení. Kontrolované subjekty na odstránenie zistených nedostatkov a príčin ich vzniku prijali 95 opatrení.

Najčastejšie porušenia právneho predpisu, konkrétne v 26 prípadoch sa týkali zákona č. 431/2002 Z. z. o účtovníctve v znení neskorších predpisov.

**Prehľad zistení porušenia VZPP, interných predpisov a zmlúv z kontrol vykonaných v 1. polrok 2015**

**Tabuľka č. 1**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| P. č. | Kontrola | Kontrolovaný subjekt | Všeobecne záväzné právne predpisy (VZPP) a interné predpisy | | | | | | | | | | Zmluvy | | Spolu porušenia | 0patrenia | | | | Poznámka |
| z.č.523/2004 z. z. o rozpoč. pravid. verejnej správy | z.č. 502/2001 Z.z. o finanč.. kontrole a vnutor. audite | z.č. 431/2002 Z.z. o účtovníctve | z.č. 311/2001 Z.z. Zákonník práce | Z. č. 596/2003 Z. z. o štátnej správe v školstve | Opat. MF SR č. 01/R2008  reg. cien náj, bytov | Z. č. 446/2001 Z. z. o majetku VÚC,  inetr smer. | Z. č. 25/2006 Z. z. o verejnom obstarávaní | Z. č. 461/2003 Z. z. o soc poistení | Iné VZPP,  zás. hospodárenia a uznes. Z BSK | o poskytnutí fin. príspevku a obchodné | o nájme | prijaté | splnené | nesplnené | čiastočne splnené |
| a | b | c | 1 | 2 | 3 | 4 | 5 | 6 | 7 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1 | Hospodárenia, sťažností a plnenia úloh z uznesení Z BSK (Časť A)  (Časť A) | Úrad BSK, Sabinovská 16, BA sťažnosti | - | - | - | - | - | - | - | - | - | - | - | - | - | - | - | - | - | Záznam |
| 2 | Úrad BSK, Sabinovská 16, BA uznesenia | - | - | - | - | - | - | - | - | - | - | - | - | - | - | - | - | - | Záznam |
| 3 | Bratislavské bábkové divadlo, Dunajská 36, Ba | - | 1 | 1 | 1 | - | - | 1 | 1 | - | 3 | - | - | 8 | 8 | - | - | - |  |
| 4 | SOŠ chemická, Vlčie hrdlo 50, Ba | 2 | 1 | 1 | 1 | - | - | 2 | - | - | 4 | - | - | 11 | 22 | - | - | - |  |
| 5 | Spojená škola, Ul. SNP 30, Ivanka pri Dunaji | - | - | 1 | - | - | - | 2 | 2 | - | 4 | - | - | 9 | 12 | - | - | - |  |
| 6 | SOŠ, Ivanská cesta 21, Ba | 1 | 1 | 5 | - | - | - | 2 | 1 | - | 6 | - | - | 16 | 9 | - | - | - |  |
| 7 | Školský internát, Trnavská cesta 2, Ba | 3 | - | 2 | - | - | - | - | 1 | - | 1 | - | - | 7 | 3 | - | - | - |  |
| 8 | Gymnázium Ivana Horvátha 14, Ba | - | 1 | 4 | 1 | - | - | 4 | - | - | 1 | - | - | 11 | 11 | - | - | - |  |
| 9 | Gymnázium Antona Bernoláka, Lichnerova 69, Ba | - | 1 | - | - | - | - | - | - | 1 | 4 | - | - | 6 | 4 | - | - | - |  |
| 10 | Gymnázium Ladislava Novomestského, Tomášikova 2, Ba | - | 3 | 6 | 1 | - | - | 3 | - | - | 5 | - | - | 18 | 14 | - | - | - |  |
| 11 | Škola pre mimoriadne nadané deti a Gymnázium, Teplická 7, Ba | - | 1 | 3 | 1 | - | - | 1 | 2 | - | 3 | - | - | 11 | \* | - | - | - | \*Stanovený termín do 30. 9. 2015 |
| 12 | Maják nádeje, n. o., Karpatská 24, Ba | - | - | - | - | - | - | - | - | - | - | - | - | . | - | - | - | - | Záznam |
| 13 | Úrad BSK, Sabinovská 16, Ba smernice | - | 1 | 1 | - | - | - | 3 | - | - | 1 | - | - | 6 | 8 | - | - | - |  |

**Prehľad zistení porušenia VZPP, interných predpisov a zmlúv z kontrol vykonaných v 1. polrok 2015**

**Tabuľka č. 1** (pokračovanie)

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| P. č. | Kontrola | Kontrolovaný subjekt | Všeobecne záväzné právne predpisy (VZPP) a interné predpisy | | | | | | | | | | Zmluvy | | Spolu porušenia | 0patrenia | | | | Poznámka |
| z.č.523/2004 z. z. o rozpoč. pravid. verejnej správy | z.č. 502/2001 Z.z. o finanč.. kontrole a vnutor. audite | z.č. 431/2002 Z.z. o účtovníctve | z.č. 311/2001 Z.z. Zákonník práce | Z. č. 596/2003 Z. z. o štátnej správe v školstve | Opat. MF SR č. 01/R2008  reg. cien náj, bytov | Z. č. 446/2001 Z. z. o majetku VÚC,  inetr smer. | Z. č. 25/2006 Z. z. o verejnom obstarávaní | Z. č. 461/2003 Z. z. o soc poistení | Iné VZPP,  zás. hospodárenia a uznes. Z BSK | o poskytnutí fin. príspevku a obchodné | o nájme | prijaté | splnené | nesplnené | čiastočne splnené |
| a | b | c | 1 | 2 | 3 | 4 | 5 | 6 | 7 | 9 | 10 | 11 | 12 | 13 | 14 | 15 | 16 | 17 | 18 | 19 |
| 14 | (Časť A) | Rada pre poraden. v soc. práci. o. z., Františkánska 2, Ba | 2 | - | 1 | - | - | - | - | - | - | - | 4 | - | 7 | Finančné prostriedky použité nad rámec zmluvných podmienok, kontrolovaný subjekt vrátil na účet BSK | | | | |
| 15 | ŠÚV J. Vydru, Dúbravská cesta 11, Ba | 3 | 2 | 1 | - | 1 | - | - | 1 | - | 1 | - | - | 9 | 4 | - | - | - |  |
| 16 | Stredná zdravotnícka škola,  Strečnianska 20, Ba | - | - | - | 1 | - | - | - | - | 1 | - | - | - | 2 | \* | - | - | - | \*Stanovený termín do 30. 9. 2015 |
| S p o l u | | | 11 | 12 | 26 | 6 | 1 | 0 | 18 | 8 | 2 | 33 | 4 | 0 | 121 | 95 | - | - | - |  |

**Prehľad zistení porušenia VZPP, interných predpisov a zmlúv z kontrol vykonaných v 1. polrok 2015**

**Tabuľka č. 1.1**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| P. č. | Kontrola | Kontrolovaný subjekt | Všeobecne záväzné právne predpisy (VZPP) | | | | | | | Int. predpisy | | | Zmluvy | | Spolu porušenia | 0patrenia | | | | Poznámka |
| z.č.523/2004 z. z. o rozpoč. pravid. verejnej správy | z.č. 502/2001 Z.z. o finanč.. kontrole a vnutor. audite | z.č. 431/2002 Z.z. o účtovníctve | z.č. 311/2001 Z.z. Zákonník práce | z.č. 283/2002 Z.z.  o cest.náhradách | Opat. MF SR č. 01/R2008  reg. cien náj, bytov | Iné VZPP a VZN | o finančnom riadení | obehu účtovných dokladov | iné interné smernice | o poskytnuti fin. príspevku a obchodné | o nájme | prijaté | splnené | nesplnené | čiastoč. splnené |
| a | b | c | 1 | 2 | 3 | 4 | 5 | 6 | 7 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1 | Opatrení  (Časť B) | Stredná odborná škola, Rybničná 59, Ba |  |  |  |  |  |  |  |  |  |  |  |  | Záznam | 4\* | 4 | - | - | \* Kontrolované opatrenia, ktoré boli prijaté k správam o výsledku kontroly v r. 2008, 2009 a 2010 |
| 2 | SPŠ dopravná, Kvačalova č. 20, Ba |  | 1 |  |  | 1 |  |  |  |  |  |  |  | 2 | 13\* | 11 | - | - |
|  |  |  |  |  |  |  |  |  |  |  |  |  |  |  |  |  |  |  |
| S p o l u | | |  | 1 |  |  | 1 |  |  |  |  |  |  |  | 2 | 17 | 15 |  |  |  |