**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

25. septembra 2015

**Návrh**

**na schválenie zriadenia odplatného vecného bremena v prospech TERMMING, a.s., spočívajúceho v práve uloženia, údržby a opravy rozvodov tepla na majetku BSK**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

MUDr. Valerián Potičný, MPH.

riaditeľ Úradu BSK

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

september 2015

Návrh uznesenia

**UZNESENIE č. ........... / 2015**

zo dňa 25. 09. 2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

zriadenie odplatného vecného bremena na pozemkoch vo vlastníctve BSK, a to na:

* **parcele č. 3675/15 zastavané plochy a nádvoria o výmere 998 m2**
* **parcele č. 3511/1 zastavané plochy a nádvoria o výmere 13026 m2**

vedené Okresným úradom Pezinok, odborom katastrálnym, na **LV č. 7965**, **registra C KN**, v k. ú. Pezinok, obec Pezinok, okres Pezinok,

**v prospech oprávneného** - TERMMING, a.s., Mlynské Nivy 61, 827 11 Bratislava, IČO:35972254, v rozsahustanovenom **geometrickým plánom č. 18032015** zo dňa 18.03.2015 a **geometrickým plánom č. 30032015** zo dňa 02.04.2015, na podklade stavebného povolenia Čj.: Výst./11061/1215/2014-Po zo dňa 19.8.2014, a to **odplatne /jednorazová odplata/ za cenu v sume 13 493,25,-€,** v zmysle znaleckého posudku vypracovaného Ing. Petrom Kapustom, znalcom v odbore stavebníctvo, odhad hodnoty nehnuteľností č. 113/2015, pre potreby stavby: „Tepelné hospodárstvo Pezinok – Juh. Rekonštrukcia primárnych a sekundárnych rozvodov tepla‟, spočívajúceho v práve uloženia, údržby a opravy miestnej kanalizácie a vodovodu,

s podmienkami:

* oprávnený z vecného bremena podpíše zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnený z vecného bremena nepodpíše zmluvu o vecnom bremene, uznesenie stráca platnosť,
* oprávnený z vecného bremena uhradí cenu vecného bremena na základe priloženého znaleckého posudku do 30 dní od podpísania zmluvy o vecnom bremene obidvoma zmluvnými stranami.

**D ô v o d o v á s p r á v a**

**Spoločnosti TERMMING, a.s.,** Mlynské Nivy 61, 827 11 Bratislava, bol listom úradu BSK zo dňa 03.07.2014 na základe ich Žiadosti o posúdenie projektovej dokumentácie zo dňa 31.03.2014 pre potreby územného a stavebného konania udelený **predbežný súhlas** na realizáciu projektu „Tepelné hospodárstvo Pezinok – Juh. Rekonštrukcia primárnych a sekundárnych rozvodov tepla‟ na pozemkoch vo vlastníctve BSK s podmienkou následného predloženia návrhu zmluvy o odplatnom vecnom bremene za cenu stanovenú znaleckým posudkom, ktorého súčasťou bude aj geometrické zameranie pozemku s presným vymedzením rozsahu obmedzenia vlastníckeho práva.

Následne sa dňa 22.06.2015 na Úrad BSK obrátila spol. TERMMING, a.s. so žiadosťou o uzatvorenie Zmluvy o zriadení vecného bremena a priznania práva uloženia, údržby a opravy rozvodov tepla, v prospech spol. TERMMING, a.s. na pozemkoch

* **parcela č. 3675/15 zastavané plochy a nádvoria o výmere 998 m2**
* **parcela č. 3511/1 zastavané plochy a nádvoria o výmere 13026 m2**

vedených Okresným úradom Pezinok, Odborom katastrálnym, na **LV č. 7965**, **registra C KN**, v k. ú. Pezinok, obec Pezinok, okres Pezinok.

K žiadosti bola priložená podkladová dokumentácia stavebné povolenie **Čj.: Výst./11061/1215/2014-Po zo dňa 19.8.2014**, **geometrický plán č. 18032015 zo dňa 18.03.2015 a geometrický plán č. 30032015 zo dňa 02.04.2015, znalecký posudok** **č. 113/2015** vypracovaný Ing. Petrom Kapustom, znalcom v odbore stavebníctvo, Návrh zmluvy o zriadení vecného bremena**.**

Hodnota vecného bremena - jednorazovej odplaty za zaťaženie pozemku vo vlastníctve BSK, predstavuje **sumu 13 493,25,-€.**

Na základe vyššie uvedených skutočností Vám predkladáme materiál na schválenie do zastupiteľstva.