**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 25. septembra 2015

**Návrh**

**zmena Uznesenia č. 14/2015 zo dňa 20.02.2015 „na zámenu nehnuteľnosti pozemku vo vlastníctve Bratislavského samosprávneho kraja s pozemkom vo vlastníctve Mesta Stupava, Hlavná 1/24, 900 31 Stupava, ako prípad hodný osobitného zreteľa**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda Bratislavského 2. Dôvodovú správu

samosprávneho kraja 3. Prílohy

4. Stanoviská komisií

Zodpovedný:

MUDr. Valerián Potičný,MPH

riaditeľ

Úradu Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

september 2015

N á v r h u z n e s e n i a

**UZNESENIE č...... 2015**

zo dňa 25.09.2015

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

zmenu Uznesenia č. 14/2015 zo dňa 20.02.2015 v časti A. tak, že z Uznesenia vypúšťa parcelu č. 726/3, ostatné plochy, o výmere 253 m2, zapísanú na LV č. 2783, k. ú. Stupava, v znení :

ako prípad hodný osobitného zreteľa podľa § 9a ods.8 písm. e/ zákona č. 446/2001 Z. z. v znení neskorších predpisov

zámenu pozemkov medzi

Bratislavským samosprávnym krajom

Sabinovská 16,

820 05 Bratislava 25

IČO: 36 063 606

DIČ: 202 160 83 69

**a**

Mestom Stupava

Hlavná 1/24,

900 31 Stupava

nasledovne:

*Mesto Stupava, Hlavná 1/24, 900 31 Stupava, ako výlučný vlastník nehnuteľnosti*

* **parcely č. 729/2,**  ostatné plochy o výmere 4481 m2, zapísanej na LV č. 2783 v k. ú. Stupava, okres Malacky , obec Stupava

odovzdáva uvedenú nehnuteľnosť do výlučného vlastníctva Bratislavského samosprávneho kraja, ktorú Bratislavský samosprávny kraj po nadobudnutí účinnosti zámennej zmluvy prijíma,

**a**

*Bratislavský samosprávny kraj, Sabinovská 16, 820 05 Bratislava ako výlučný vlastník nehnuteľnosti*

* **parcely č. 719/1** ostatné plochy o výmere 7081 m2, zapísanej na LV č. 1692 v k. ú.

Stupava , okres Malacky, obec Stupava

odovzdáva túto nehnuteľnosť do vlastníctva Mesta Stupava, Hlavná 1/24, 900 31 Stupava, ktorú po nadobudnutí účinnosti zámennej zmluvy Mesto Stupava prijíma.

**B. ukladá**

riaditeľovi Úradu BSK zabezpečiť prípravu a podpis zámennej zmluvy,

s podmienkami**:**

1. scelenie tzv. veľkého parku priľahlého ku kaštieľu vo vlastníctve BSK ako predpoklad budúceho možného čerpania eurofondov, resp. iných fondov na revitalizáciu parku
2. na pozemku 719/1 v súčasnom vlastníctve BSK je situované „torzo skleníka“, ktorý je kultúrnou pamiatkou, čím BSK prenáša zodpovednosť o jeho údržbu na budúceho vlastníka – mesto Stupava
3. scelenie tzv. malého parku vo vlastníctve mesta Stupava ako predpoklad čerpania prostriedkov na jeho revitalizáciu zo strany mesta Stupava
4. záväzok mesta Stupava zabezpečovať údržbu zelene v celom parku t. z. tzv. veľkého aj malého parku po dobu minimálne 20 rokov
5. záväzok mesta Stupava nepreviesť vlastnícke právo k nadobudnutej časti parku tretím subjektom pod sankciou doplatenia trhovej ceny zamenených pozemkov určenej v čase porušenia tejto povinnosti
6. záväzok mesta Stupava, že park prednostne poskytne pre aktivity Bratislavského samosprávneho kraja
7. záväzok mesta Stupava, že park bude prístupný verejnosti a pre potreby organizovania kultúrnych, spoločenských a športových podujatí.

**T: 31.12. 2015**

**D ô v o d o v á s p r á v a**

Mesto Stupava, požiadalo listom zo dňa 23.6.2015 Bratislavský samosprávny kraj o úpravu podmienok vo veci zámeny pozemkov   medzi Bratislavským samosprávnym krajom a Mestom Stupava.

Zastupiteľstvo Bratislavského samosprávneho kraja schválilo dňa 20.02.2015 Uznesením č. 14/2015 zámenu pozemkov, ako prípad hodný osobitného zreteľa. Zámena sa dotýkala parcely č. 729/2, ostatné plochy, o výmere 4481 m2 a parcely 726/3, ostatné plochy o výmere 253 m2, obe vedené na liste vlastníctva č. 2783, k. ú. Stupava okres Malacky, obec Stupava vo vlastníctve mesta Stupava za pozemok, vo vlastníctve Bratislavského samosprávneho kraja - parcelu č. 719/1, ostatné plochy, o výmere 7081m2, vedenú na liste vlastníctva č. 1692, k. ú. Stupava, okres Malacky, obec Stupava.

V žiadosti mesta Stupava bola pôvodne k zámene ponúknutá iba parcela č. 729/2, ktorý návrh bol doplnený o parcelu č. 726/3, na základe požiadavky z poslaneckých komisií ZBSK.

Svoju žiadosť mesto Stupava odôvodňuje tým, že uvedené doplnenie požiadavky vyplývajúcej z poslaneckých komisií bolo potrebné schváliť i poslancami mesta Stupava. Na mestskom zastupiteľstve konanom dňa 14.05.2015 však došlo k neschváleniu tejto doplnenej podmienky a preto mesto Stupava horeuvedeným listom požiadalo o vypustenie doplneného predmetu zámeny a to parcely č. 726/3 o výmere 253 m2 zapísanej na LV č. 2783 vo vlastníctve mesta Stupava. Zároveň mesto Stupava vo svojom liste uvádza, že spoločným cieľom mesta Stupava ako aj Bratislavského samosprávneho kraja je scelenie pozemkov vo vlastníctve oboch subjektov a to je predpokladom čerpania nenávratných finančných prostriedkov a zároveň plnenia zámeru revitalizácie Malého parku ako centrálnej oddychovej zóny.

V nadväznosti na horeuvedené skutočnosti predkladáme návrh na schválenie zmeny Uznesenia č. 14/2015 zo dňa 20.02.2015, ktorá zmena spočíva vo vypustení vyššie špecifikovanej parcely č. 726/3. Po schválení predkladaného materiálu bude predmetom zámeny na strane mesta Stupava iba parcela č. 729/2, ostatné plochy o výmere 4481 m2, zapísaná na LV č. 2783 v k. ú. Stupava, okres Malacky, obec Stupava. V ostatnej časti ostáva navrhované znenie Uznesenia v nezmenenom znení, tak ako je uvedené v návrhu.

Oba pozemky sa nachádzajú v Zámockom parku v Stupave a sú národnou kultúrnou pamiatkou.

Odôvodnenie navrhovaného spôsobu zámeny ako prípadu hodného osobitného zreteľa:

1. scelenie tzv. veľkého parku priľahlého ku kaštieľu vo vlastníctve BSK ako predpoklad budúceho možného čerpania eurofondov, resp. iných fondov na revitalizáciu parku
2. na pozemku 719/1 v súčasnom vlastníctve BSK je situované „torzo skleníka“, ktorý je kultúrnou pamiatkou, čím BSK prenáša zodpovednosť o jeho údržbu na budúceho vlastníka – mesto Stupava
3. scelenie tzv. malého parku vo vlastníctve mesta Stupava ako predpoklad čerpania prostriedkov na jeho revitalizáciu zo strany mesta Stupava

1. záväzok mesta Stupava zabezpečovať údržbu zelene v celom parku t. z. tzv. veľkého aj malého parku po dobu minimálne 20 rokov
2. záväzok mesta Stupava nepreviesť vlastnícke právo k nadobudnutej časti parku tretím subjektom pod sankciou doplatenia trhovej ceny zamenených pozemkov určenej v čase porušenia tejto povinnosti
3. záväzok mesta Stupava, že park prednostne poskytne pre aktivity Bratislavského samosprávneho kraja
4. záväzok mesta Stupava, že park bude prístupný verejnosti a pre potreby organizovania kultúrnych, spoločenských a športových podujatí.
5. právo Bratislavského samosprávneho kraja na odstúpenie od zámennej zmluvy v prípade porušenia povinností Mesta Stupava z bodov 1 až 7.

**Stanoviská komisií Zastupiteľstva BSK**

**Bod: „Zmena Uznesenia č. 14/2015zo dňa 20.02.2015 „na zámenu nehnuteľnosti pozemku vo vlastníctve Bratislavského samosprávneho kraja s pozemkom vo vlastníctve Mesta Stupava, Hlavná 1/24, 900 31 Stupava, ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal  sa  Nehlasoval |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce  a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál bol prerokovaný | Prítomní   6  Za  5  Proti    0  Zdržal sa   1  Hlasovalo 6 | Odporúča ZBSK predložený materiál prerokovať a prijať navrhované uznesenie |  |
| Komisia regionálneho rozvoja, územného plánovania a životného prostredia | Materiál bol prerokovaný | Prítomní  9  Za   8  Zdržal sa 1  Proti     0  Neprítomný pri  hlasovaní 0 |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Finančná komisia | Materiál bol prerokovaný | Prítomní  6  Za     6  Proti  0  Zdržal sa  0 | Odporúča ZBSK schváliť predložený návrh |  |
| Komisia  majetku, investícií a verejného obstarávania | Materiál bol prerokovaný | Prítomní  3  Za    3  Proti   0  Zdržal sa   0 | Odporúča predložiť na rokovanie ZBSK a schváliť predložený návrh Uznesenia |  |